
Br. 2. 


VFLJAČA 1929. 


GOD. XXXIV. 


Pletimo vijenac. 



dalekom Rimu sjedi časni starac. Mnogi ga od nas 
vidješe i pokloniše mu se. Otac je milijona katolika. 
Vidljivi namjesnik Isusa Krista, kome je Isus dao 
ključeve kraljevstva nebeskoga i zapovijeđio, da 
pase njegove ovce i janjce. Taj časni starina jest 
Papa P i j o XI., koji ove godine slavi pedesetu 
godinu svoga misništva. Dakle punih je pedeset godina što 
je zaređen za misnika! Veliki je to dan kad pomislimo, koliko je 
kroz to vrijeme svetih misa izrekao, sv. ispovijedi saslušao, sv. 
pričesti podijelio i ostalih dobrih dijela učinio! Bogata je to 
kruna, dobrih djela, koju ni lupež ne može ukrasti ni moljci 
^rastočiti! 

I dok oči cijeloga svijeta gledaju prema Rimu, jedni da se 
duboko klanjaju i djetinjom ljubavlju ljube svoga oca, drugi od 
bijesa škriplju zubima i viču propni ga, propni, dotle se čuje glas 
s neba, koji dostojanstveno ponavlja: NI BIJES PAKLENI NE 
ĆE JE NADVLADATI! a korovi uređene nebeske vojske ope¬ 
tuju: TKO JE KAO BOG! 

Mnoga su carstva propala, mnoge su zlatne krune zarđale i 
pokradene, mnoga se prijestolja porušila i polomila, a Papa je 
onaj isti, koji je bio pred dvije tisuće godina: vladar duša, knez 
mira, pastir stada Gospodnjega! Njegova stolica tvrdo stoji, jer 
je sazidana na stijeni, s njime je vidljivo Bog, on zastupa samoga 
Boga na zemlji! 

I dok se katolički svijet već sada natječe, da što dostojnije 
proslavi toliki jubilej, dotle ni djeca sv. Franje, a u prvom redu 
TREĆOREDCI, ne smiju ostati u pozadini. Oni, koji su kroz vje¬ 
kove bili posebni ljubimci i oslon sv. otaca Papa, koji su neustra¬ 
šivi Makabejci novoga zavjeta, treba da se i ovom zgodom pokažu 

puni poštovanja prama sv. ocu, kao namjesniku Kristovu na 
zemlji. 

Ali Trečoredci treba da dođu k sv. ocu Piju XI. kao svome 
bratu, kako se on sam voli nazivati, jer je Pijo XI. već od mlado- 
s ti TREĆOREDAC. I baš Jer je Trećoredac, dakle naš brat, mi 
treba da se složimo i da savijemo poseban vijenac i da mu ga ovom 
rijetkom zgodom poklonimo. 



Papa Pijo XI. 

Taj vijenac ne treba da bude od cvijeća, jer cvijeće gubi od 
svoga cara i miline netom se ubere pa i brzo povene; ne treba da 
bude ni od zlata ni srebra, jer sv. otac toga ne čeka od nas, već 
taj vijenac treba da složimo od DOBRIH DIJELA! 

Zato svaki član Trećega Reda, koji vojuje pod zastavom sv. 
Franje, bio on biskup, svećenik ili svjetovnjak, neka već od daias 
savije DNEVNO posebnu kiticu dobrih djela duhovnoga cvijeća 
^ * ~^kaže Bogu posebno za sv. oca Pija XI. kroz njegov jubilej! 




— 35 


Ta kitica neka bude spletena od ovih dobrih dijela: 1. sv. 
Misa, 2. sv. Pričesti, 3. pohoda Isusu u presvetom sakramentu, 
4. sv. krunica, 5. križnog: puta, 6. raznih trodnevnica ili đevetnica, 
7. sv. postova, 8. pobožnih uzdaha ili drugih duhovnih žrtvica. 

Sve to neka se dan po dan bilježi na posebnom papiru i pri 
večernjem ispitu savjesti spremi. Sva ta dobra djela poslati će 
članovi ili sami ili preko svojih upravitelja Savezu Trećega Reda, 
kad ih ovaj pozove. Mi ćemo sve to sakupiti, urediti i prikazati 
sv. Ocu prigodom njegova zlatnog misničkog jubileja, kao du¬ 
hovnu kiticu, što mu šalju članovi Trećega Reda iz Jugoslavije. 

Ovom zgodom molimo sve naše velč. upravitelje, da na prvoj 
skupštini pouče svoje članove kako će to obavljati, bilježiti i na 
svoje vrijeme Savezu prikazati. 

Braćo, katolici se natječu, bila bi sramota za sve nas, da 
ostanemo zadnji, kad moramo biti prvi! 

Počmimo, da naš vijenac bude dostojan sviju nas i da bude 
na diku svih naših trećoredskih Zadruga, kojim će se sv. otac — 
pohvaliti prigodom svoga zlatnog jubileja! 

Tajništvo Saveza. 



Pođimo za srećom! 


reća zamamna li je to riječ! Od prvoga časa ljuđ- 
skoga roda sreća lebdi pred očima svakomu čovjeku. 
Svi ljudi, svake dobi, svakoga staleža, svake časti i 
dostojanstva teže neodoljivom čežnjom da postanu 
srećni. Za srećom teži nevino dijete u kolijevci, za 
njom teži pogureni starac, o njoj dan i noć sniva 
čili mladić, i mlado djevojče! Svatko bi za njom i u živu vatru! 

Težnja sa srećom goni umjetnika, da vještačkim kistom ovje¬ 
kovječi svoje ime; pjesnika, da se u zanosu svoga duha digne nad 
zemaljske jade: učenjaka, da svijetlom svoga uma potraži tamne 
svemirske prostore. Sreća je ona tajna sila, koja je prinukala 
čovjeka, da prebrodi uzburkana mora, da pregazi divlje prašume 
i strašne pustinje, u nadi, da je nađe i na koljeno previne. 

Za srećom čezne sve i svaki, pa i najgori ljudski čin nije nego 
posljedica prirođene ljudske težnje za srećom. Čovjek se moli 
Bogu — da bude sretan; on se trapi, obuzdava strasti — da bude 
sretan .— on se odriče blaga, bogatstva, ostavlja oca, majku, 
braću i sestre — da bude sretan, da mu to ne smeta u težnji za 
srećom. Ali čovjek isto tako čini mnoge zločine, jer misli, kad ih 
izvede, da će biti sretan. On se osvećuje, ubija i sebe i druge — 
uvjeren da će biti sretan; on krade, vara, otimlje — da usreći 
sebe. 

Tako je, eto, sreća cilj i uzrok svakoga ljudskoga rada i 
nastojanja; sreća je ona sjajna točka, u koju su uprti pogledi 

sviju ljudi; ona je jaki magnet, koji neodoljivom silom sve za 
sobom privlači. 

A gdje će čovjek konačno naći tu sreću? Koji je to predmet, 
koje je to biće, koje će moći da potpuno usreći čovjeka, toliko 
žedna sreće? 

Na to pitanje nemamo jedinstvena odgovora. Jedni traže 
sreću u blagu i bogatstvu, drugi u uživanju treći u znanosti, 
četvrti u ljepoti i umjetnosti itd., ljudi se razilaze. 

Ali ništa od svega toga ne može da potpuno usreći čovječje 
srce. Ne može ga usrećiti ni blago ni bogatstvo, ni posjedovanje 
zlata ni srebra, jer što smo više stekli i što više imamo, tim više 
želimo- ljudskom srcu nikad dosta nije! 

Um ljudski može, bar donekle, da upozna svako biće, on 
prodire i do najsavršenijega i neizmjernoga bića do Boga. Um 
ljudski shvaća, da je u tom neizmjernom biću usredotočena sva 
ljepota, sav sjaj, sve bogatstvo, svaka savršenost u neograničenom 
stupnju; on razumije, da sve zemaljske prolazne stvari nijesu 
nego sitna sjenka prema tome biću, i zato je srce čovječje nemirno 
dok se potpuno ne smiri u Bogu. 

To nam potvrđuje i dnevno iskustvo. Odakle nezadovoljstvo 
i nemir debelih bogataša? Zašto nijesu sretni u svome sjaju i 
raskoši? Zato, što njihovo srce po sebi čezne za neizmjernim, 
vječnim dobrom, a to srce ne dade se zadovoljiti bogatstvom 
cijeloga ovoga svijeta, jer bogatstvo nema, čega srce traži. 

Još više se varaju, koji traže sreću u uživanju, koji se drže 
načela: »uživaj doksimla d«. Sve lasti i slasti ovoga svijeta, 
iako mogu da na čas zadovolje ljudsko srce, kad se strasti smire, 
srce ostaje praznije no prije, puno jada i čemera. Sve je taština, 
osim ljubiti Boga. 

Pa ni pronašašće i najtežih znanstvenih pitanja ne usrećuje 
potpuno čovjeka, jer se to brzo slegne. Čim je čovjek više saznao, 
tim više neriješenih pitanja iskrisava pred njegovim duhom i 
što je više naučio, to jasnije uviđa, da je prava mudrost jedino 
strah Gospodnji! 

Dakle, potpuno sretan može da bude samo onaj, koji je po¬ 
stigao izvor svake sreće, gospodina Boga. Tko je Boga našao, 
našao je vječnu neizmjernu istinu, za kojom je čeznuo njegov 
razum; tko je Boga našao, našao je neograničeno dobro, za kojim 
je žudila volja njegova; tko je našao Boga, našao je biće, koje je 
jedino kadro da usreći sve njegove sposobnosti a to znači biti 
potpuno sretan. 

Tražimo dakle svoju sreću tamo, gdje ćemo je naći i neđajmo 
se zavesti sirenskim glasom ovoga svijeta, koji nas mami u 
propast. o. Zrinski . 

Kortonska Pokornica. 

„Učinit ću čistoću ljepšu 
od one koju izgubih“. 

oda sve opere osim sramote, veli hrvatska 
poslovica. Pa ipak ima jedna voda, osobita i skupo¬ 
cjena, koja pere svaku ljagu, svaku mrlju, svaku ne¬ 
čistoću: a to su suze pokajničke, voda, koja svoj iz¬ 
vor ima u milosrđu Božjemu. 

Kad je Margareta vođena zlom slutnjom i svo¬ 
jim psetom, našla u šumi iznakaženo mrtvo truplo čovjeka, radi 
koiega je pobjegla iz očeva doma i s kojim je devet godina ne¬ 
vjenčana živjela, stala je okamenjena. U strašnoj tišini šumske 
samoće, prekidane samo tajnovitim šumom tamne šume i tužnim 
zavijanjem vjernoga pseta,jzariđala je očajno i zalomila rukama: 
Što se je to dogodilo...? Što će biti...? Što bi bilo, da i ja tu 
pokraj njega ubijena ležim...? Odvrnula je brzo pogled s njega 
i zagledala se u dubinu svoje duše. 

To je prvi korak njezin bio na pokorničkom putu, kojim se 
zaputila. Jer pokora znači spoznaju sama sebe, znači odluku za 
poboljšanjem. 

— Ne, ne! Nikad više! Nikad više! kliknula je. Nikad se 
više ne ću podati grijehu niti dopustiti, da zavlada mojom du¬ 
šom! 

Ostavljena, osamljena, odbačena od najbližih, još divnija u 
boli i očaju svome ne će više da zna za raskoš razuzdanoga dru¬ 
štva; bježi onamo, gdje ju grijeh ne može naći niti mu ona pod¬ 
leći. 



To je eto drugi njezin korak na pokorničkom putu, kojim se 
zaputila. 

Jer pokora znači odricanje, odvrnuće od grijeha. 

Odlučna i stalna u odluci Margarita pošla je prema Bogu. 
Izgubivši i odbacivši sve, što ju je vezalo na isprazni svijet, istje¬ 
rana iz očinskoga doma, gdje se je čas prije nadala naći utočišta 
i utjehe, ona je tražila i našla — slušajući glas Božje milosti, koji 
ju je zvao — našla je Najveće Dobro. Našla ga je teškom po¬ 
korom. 

To je treći njezin korak na pokorničkom putu, kojim se za¬ 
putila i na kojemu je do konca života svoga ostala. 

Jer pokora znači patnju i mrtvenje, pokora znači bolno ispa- 
štavanja znači odricanje, odreknuće od grijeha, znači duševnu 
žalost i gorki plač — no pokora znači također i ljubav, onu ve¬ 
liku, svetu ljubav, koju Gospodin ulijeva u duše onih, koji čeznu 
za Njim. A plod ljubavi je žalost i plač za uvrijeđenim! 

Zato je Margareta ostavila stazu, koja vodi u propast i nije 
se više na nju povratila. Pošla je trnovitim putem pokore, koja 
vodi k Spasu. Od milosnice jednoga zemaljskog bogataša, po¬ 
stala je sluškinja Boga Velikoga; od tašte besposlice, radnica 
Božja. Opasana pašom Svetoga Franje postepeno, ali naglo uspi- 

Zovu je »Serafskom« Magdalenom: serafskom, jer je 
stupila u pokornički Treći Red serafskoga Patrijarke; Magda¬ 
lenom je zovu, jer je pokorničkim životom nasljedovala onu ve¬ 
liku pokornicu Mariju Magdalenu, koju je dopala neizmjerna 
sreća, jer ju je pomilovao blagi pogled Kristovih očiju i srušiv 
se pred noge Njegove upoznala je strahotu i ništavilo grješnoga 
svoga života. Od toga časa prezrela je sve isprazno i prolazno, te 
našavši Put prave sreće zaputila se njime i započela nov život 
prema nauci Onoga, koji joj je milostivo u dobroti Svojoj opro¬ 
stio sve, što je do tada sagriješila. 

I naše trećpredske sestre, Serafske Magdalene dotakla se 
milost Božja: u jutro 22. veljače 1297. ispustila je dušu svoju — 
pročišćenu i potpuno smirenu — ali i pobjednicu iza velikih borbi 
protiv same sebe, nakon mnoge i teške pokore. 

Sestra Isidora. 



Nebeski lijek. 

azne duševne bijede i nevolje prate čovjeka dok je živ. 
Kamogod se okrene čekaju ga, i jedna ne prođe, a deset 
drugih navali. Dapače i onda, kada misli, da je potpuno 
i zadovoljan, evo ti ih stotina, koje mu kvare onaj čas 
mirnoga vremena. Pa uz tolike vukove, je li moguće 
da čovjek provede ugodan životi Jest, baš u tim nevo¬ 
ljama čovjek može, da uvijek pjeva, da se veseli i raduje. Evo 
kako: 

Najbolji lijek za to jest ustrpliivost! Ona je kadra, da 
čovjeku zasladi svaku bol, otare svaku suzu čemernicu. Radi 
istočnoga grijeha suđeno je čovjeku, da se nađe u mnogim pat¬ 
njama. Oteti im se nikako nije moguće bez ustrpljivosti. Htio on 
ili ne htio, one će biti uz njega, i ako se ne sprijatelji s njima, 
pasti će u zdvojnost i sasvim klonuti duhom. Ustrpljivost sve će 
izliječiti! 

Sveta vjera nas uči, da je savršen onaj, koji je ustrpljiv. A 
to nam i sam razum i svagdanje iskustvo potvrđuje. Pitamo: 
zašto se toliki ubijaju, koje razne poteškoće snađul Zato, jer ni- 
jesu ustrpljivi, ili bolje jer nemaju vjere, a vjera uči da strpljivo 
podnosimo križ svagdanjega života. Zato oni, koji sami sebe 
ubijaju nijesu ljudi na svome mjestu, nijesu ljudi ni časni ni po¬ 
šteni. Jer kada bi bili na svome mjestu, ne bi zacijelo toga učinili. 
Moguće za života pokazali su se kako znadu, u mnogim i težim 
križevima, sačuvati svoju ljudsku smjelost, a ovdje im je nešto 
mozgom zavrtjelo i oni su se pokazali kukavice! Veći je junak, 
koji znade dnevno trpjeti i snašati svoj teret, nego onaj, koji ga 
na jednom sa sebe baci! 

Dakle samo strpljivost čini, da postanemo junaci i ljudi od 
značaja. Nije junak, koji pred svakim neprijateljem strepi i njemu 
se preda; nije ni jaki značaj onaj, koji se ugiba svakom ‘ćuhu 
vjetra! Trstiku, koja se klanja svakom lahoru, ne ubrajamo među 
drvlje, tako ni čovjeka, koga svaka sitnica rastužuje, i baca u 
zdvojnost ne brojimo među jake značajeve. 

„ . Sveti Franjo Saleški, naš Trećoredac, bio je vrlo žučljive 

ćudi. Planuo bi ko živa vatra i jao onomu, koji bi mu se usudio 
protusloviti. Dok su ga se drugi na oko bojali, on je dnevno po¬ 
stajao sve gon, smješniji i pred sobom i pred Bogom. Kad je 
vidio, da tako ne ide, latio se lijeka ustrpljivosti i postao je jedan 
od najblažih svetaca. 

Radom i marom sve se uredi, prebrode se teške neprilike, 
stvore se velika djela, podižu se kuće i mostovi, leti se zrakom 
i morem. To sve dokazuje, da je čovjek kadar mnogo toga učiniti 
i dobro učiniti, samo je veliki kukavac, kada se radi da svoju ćud 
ukroti, da sebe svlada. Tu se ispričava, opravdava, sve na drugoga 
svaljuje, a tim postaje još veći rob! 

Dragi čitatelju, sigurno i tebe snađoše, a i snaći ćete još za 
života mnoge nevolje, pratiti mnogi neuspjesi. Želiš li nakon smrti 
mirno počivati, tada ovdje na zemlii ljuti boj vojuj najprije 
protiv samoga sebi. Druge ljubi, kaže Bog, a sebe raspni! Ne daj* 
da te žalost svlada, već se napij lijeka ustrpljivosti i ti ćeš nju 
svladati, a tako i svaku svoju poteškoću. Uzdrži mirnoću duhu i 
pametno radi. 

Drugi ti se čine smješni, kada se srde i ljute, ti im zamijeraš, 
a tako si i ti drugima smiješan, kada se ljutiš i uznemiruješ! Zato 
temel.pto poemi, oko uređenja svoga perivoja, i prvi cvijet, što 
ceš zasaditi neka ti bude ustrpljivosti Prokušan je to lijek svakoj 
boh, ner nam ga je nebo pripravilo, pa treba, da ga i vrlo često 
za života uzimljemo, inače postati ćemo bijesni. Bijesnoga pseta 
svak se čuva! Pokušaj i uvjeriti ćeš se, da je ustrpljivost nebeski 
liiiek, koni uspješno liječi svaku bol. C. 


U obiteljskom kao i u društvenom i političkom životu 
zavladao je vjerski nemar, pače i očiti prezir zakona Bo¬ 
žjega. Zato nema poželjnije stvari nego, da se Treći Red 
sv. Franje što više širi, i da u svaku granu društvenoga 
života unese, sa Kristovim duhom, i ljubav za kršćanski život. 

Papa Pijo X. 

Iz knjige života. 

XXI. 

Dušo moja, daj se preni. 

Molim vas, da se čuvate od tjelesnih 
želja, koje vojuju na dušu. (/. Petr . 2). 

Dušo, moja, daj se preni. 

Te se digni put visina. 

Šta u smrtnoj radiš sjeni? 

Slušaj poziv Božjeg Sina! 

Tihi lahor zelen-gore, 

I šum rijeka, i poj ptica; 

Sve nas k nebu diže gore, 

Božjega nas sjeća lica. 

Polje cvjeta, gora lista, 

Sve nas diže, sve nam pjeva; 

I sve duši Bogom sijeva. 

Kada su nam srca čista. 

XXII. 

Koji zemlju suncem grije? 

Sve što je najboljega dano . . . silazi 
od Oca svijetlosti. (Jak /, 17). 

Koji zemlju suncem grije. 

Koji zemlju plodnom čini? 

Nestvoreno sunce, sini! 

Jer bez tebe ništa nije. 

Ti si — Bog naš — naša radost, 

Naša radost i veselje; 

Ti si naša vječna mladost. 

Ti sve naše hraniš želje. 

Leti, pjesmo, svima, svima, 

I sve ljude puti k Njemu; 

On sve uvijek rado prima, 

On je svima sve u svemu. 

Fra Bono Zec. 












Sjeti se čovječe! 


veta Crkva ko dobra i brižna majka nosi u srcu svako 
svoje dijete, pa znade i potrebe njegove. Ona vidi, da u 
njezinom krilu ima i takove djece, koja su ovih poklad¬ 
nih dana teško oboljela. Glava im otešćala, sile smalak- 
sale, a džepovi se ispraznili. Tako svršuju svjetovne za¬ 
bave i noćne orgije. Zato crkva, već na početku ovoga 
svetog korizmenog vremena, kao dobra majka, pruža svojoj djeci 
spasonosan lijek — malo praha — kao »recept« u kome je napi¬ 
sano : »Sjeti se čovječe, da si prah, i u prah ćeš se 
pretvoriti«, a uz to i strogu »dietu« četrdesetdnevni post, 
kao zalog ozdravljenja. 

Imade dana u našem ovozemnom putovanju, koje bismo mo¬ 
gli označiti s crnim križićem, premda mislimo, da smo duševno 
jaki i poodmakli u kreposti. Ima dana i Časova, kojima se ne bi¬ 
smo usudili zagledati u lice, a da duboko ne uzdahnemo: Oprosti 
Gosopđe i skrušeno ponovimo: moj grijeh. Ti ćeš možda reći, da 
si to s Bogom već davno uredio, jer je kazano: »kojima o p r o~ 
štite grijehe oprostit će im se«. (Iv. 30, 23). Ali je isti¬ 
nita i ona nadahnuta riječ Božja »Radi oproštenih gri¬ 
jeha ne budi bez straha« (Eccl. 5, 5.). Dakle eto ima raz¬ 
loga, da budemo uvijek na oprezu. Možda si opazio, kako za lije-« 
poga ljetnog dana, maleni zlatni kukac bježi po travi, i čim ga se 
malo nogom takneš, pričini se kao mrtav, a netom si krenuo dalje, 
odmah se podigne i žuri svojim putem. Tako je i sa našim zlim 
nagnućima. One, čini nam se, da katkada duboko spavaju, ali su 
uistinu budne. Imamo stoga razloga da se i te kako čuvamo gri¬ 
jeha. U tom teškom boju, pomaže nam naša majka sv. Crkva. 

Onu blagu Betlehemsku zvijezdu skriva polako s vidika: lju¬ 
bazne slike djetinjstva Isusova malo po malo pred nama zastire, 
a pred oči nam dovodi ozbiljne prizore iz Spasiteljeva muko¬ 
trpnog života. U sveto korizmeno vrijeme prikazuje nam ono isto 
Betlehemsko Djetešce kao čovjeka patnja i boli te kako radi na¬ 
ših grijeha, u neizrecivim bolima, umire na drvu križa. Tim nas 
sjeća na neizmjerno dobročinstvo spasenja, te kako ne smije za 
nas biti svejedno, jesmo li u grijehu ili nijesmo. A korizma ie baš 
vrijeme, da zajedno s Kristom pođemo na Kalvariju sa svojim 
strastima i da za uviek razapnemo, i umremo svojim grijesima iz 
ljubavi prema Božanskoj ljubavi. 

Budući naša predobra majka sv. Crkva znade našu slabost, 
dala nam je i prilike, da kroz ovo korizmeno vrijeme očistimo po¬ 
korom haljinu naše duše i dočekamo čisti i uskrsli iz groba na¬ 
ših grijeha, Uskrsnulog Jaganjca — Isusa Krista. Male žrtvice, 
odricanja, sabranije molitve, posjećivanje sv. križnoga puta; 
obilnije milostinje, a trapnia u biranom jelu i pilu, sve će to biti 
uračunano u pokoru. Mi smo sagriješili, i nema nam drugog puta 
u nebo do puta pokore. Ali upamtimo što kaže sv. Augustin: 
»Više sam našao takovih, koji su nevinost saču- 

v ali, ne golionih, kojisuđostoj nupokoru činili«. 
Dakle činimo djela dostojna pokore! Radi se o spasenju naše 
duše, otkupimo je kršćanskim životom! Ne odgađajmo do druge 
korizme, jer se vrlo lako možemo prevariti u računu. Ako nas 
Bog čeka, ne znamo dokle će. Kad se okrene, zaludu ga je zvati. 
Korizma je vrijeme zgodno«, da u valjanoj svetoj ispovijedi ure¬ 
dimo naš dug sa uvrijeđenim našim ocem nebeskim. 



Molimo upamtite! 

BUDUĆI DA SVE NAŠE DOSADANJE OPOMENE I 
POZIVI NEKIMA NIŠTA NE KORISTIŠE, TO SMO OVIM 
BROJEM OBUSTAVILI DALNJE ŠILJANJE GLASNIKA 
NEMARNIM PRETPLATNICIMA U BOSNI I HERCEGO¬ 
VINI. TIH IMADE 85, I OSTADOŠE NAM DUŽNI, ZA 
VIŠE GODINA, DINARA 2.556! OVE DRŽIMO NA UVIDU, 
I NE CE DOBITI GLASNIKA DOK NE UPLATE SAV ZA¬ 
OSTALI DUG! TAKO ĆEMO UČINITI I OSTALIM NE- 
MARNJACIMA REDOM. POŽURITE I UREDITE STARE 
DUGOVE! Uprava Glasnika. 


Sv. Paskal. Dar mudrosti. 



v. Pavao u poslanici na Korinćane Diše: ono, što 
svijet drži za ludo, izabra Bog da postidi mudre; i 
ono, što je pred svijetom slabo, izabra Bog, da postidi 
jake; i neznatno u očima svijeta izabra Bog, i ono, 
što je ništa, da poništi ono, što se hvali... da svatko, 
tko se hvali u Gospodu se hvali«. 


Ove riječi baš su se na Paskalu očito ispunile. On bijaše 
jednostavni pastir ovaca. Sva njegova mudrost bijaše, što je sam 
naučio nešto čitati i pisati. Ipak se opažalo, kako bistro Paskal 
zadire u najdublje znanosti i lako shvaća duboke bogoslovne 
istine, još bolje od onih, koji su se tome posvetili. To se na njemu 
opažalo za više godina pred njegovu smrt, i time je njegova po¬ 
nizna duša, kao nekim tajanstvenim svijetlom bila sva okružena. 

Iz prvine, učeni ljudi, malo su se • brinuli za to, što se o 
Paskalovoj mudrosti pripovijedalo, ali tekom vremena nastojali 
su, da doznađu otkuda njemu tolika mudrost. Po nalogu viših 
poglavara, pođe jednom o. E. Rodriguez s Paskalom na šetnju. 
Svrha je šetnje bila ta, da učeni muž neopazice iz Paskalovih go¬ 
vora dozna njegovu mudrost. Idući razgovarali su se o tajni pre¬ 
svetoga Trojstva, o utjelovljenju Sina Božjega i drugim pitanjima 
dogmatike. Kako je Paskal na sve spretno odgovarao, pokuša o. 
Rodriguez, da sofizmima dovede Paskala u stupicu. Ali se naš 
Paskal vrlo spretno snalazio da pametno odgovori.' Tako se o. Ro- 
’ : —nvierin. da ie Paskal imao poseban dar mudrosti Božje. 

To isto iskusio je i o. Himenez, koii je prije svoga provincijalo- 
vanja, za više godina bio učitelj filozofije i teologije. Promatra¬ 
jući sveca, evo što nam piše: moram priznati, da sam se više puta 
osvjedočio, da Paskal vrlo lako svladava sav predmet teološke 
naobrazbe, samo što se ne služi našim učevnim izrazima, već se 
služi običnim pučkim govorom. Priznajem i to, da sam pokušao 
stavljati mu i protuđokaze, ali me je on tako uvjerio o protivnom, 
da sam se morao ne samo pred njim postidjeti, nego sam od njega 
još mnogo toga naučio, i uvidio sam, da bi mogao vrlo lako biti 
njegov učenik ja, koji sam već tolike godine bio učitelj drugima. 
Slično se dogodilo i drugim iskusnim ljudima, koji su se s Pas- 
kalom upuštali u rasprave. 

Ovaj dar znanja i spoznaje bio je plod žarke i ustrajne mo¬ 
litve, koju je Paskal ovako po prilici molio: »Nauči me Ti, o 
Gospode, koji si Stvoritelj svih stvari, Ti sama 
mudrost, koji svojom moći držiš sav svemir u tri 
prsta. Oslobodi me. Gospodine, težine moga ti¬ 
jela, koju osijećam, da uzmognem lakše uvidjeti 
i razumjeti, kako si đivan u svakom stvorenju. 
Ti si najjasnije svijetlo, koji zastireš svako 
drugo svijetlo, Ti sjaješ na visinama davne i 
nikada prolazne vječnosti«. 

Da je i ova krasna molitva bila i uslišana, svjedoči i odluka 
Pape Inocenta XII. kojom je Paskala proglasio svetim. »Svevi¬ 
šnji, kaže Papa, koji mudrošću dariva one, koji ga ljube, otkrio 
je blago svoje mudrosti i znanja, svome slugi, a sakrio mudrima 
ovoga svijeta. Posve nevješt znanosti, i kad ga nije učio nijedan 
smrtnik učitelj, zaslužio je, da bude prosvijetljen uzvišenim svi¬ 
jetlom znanosti, te je mogao izvanrednom sigurnošću raspravljati 
o najvišim i najdubljim tajnama katoličke vjere kao o presvetom 
Trojstvu, o otajstvu Utjelovljena Sina Božjega, o presvetom 
oltarskom Sakramentu, kao i o najtežim mjestima sv. Pisma. 
S posebnom lakoćom rješavao je poteškoće, koje bi mu učeni te¬ 
olozi stavljali. Ovi se nijesu mnogo čudili, jer su brzo upoznali, 
da je Paskalu Bog podijelio poseban dar mudrosti i znanja«. 

o. G. Vampovac. 


Treći je Red baš stvoren, da u kršćanima uzdrži i 
potiče sveto življenje. 


Papa Pijo X, 

Naš rad u godini 1928. 

Pred nama na stolu leži lijepo 
uvezan Glasnik sv. Franje. Listajući 
naiđosmo na stranicu 51. i pročitasmo 
članak »Nek sebistri«. Zamislismo 
se, a u pameti nam si javi sadržaj 
dvaju primljenih listova... Da su se vlč. upravitelj poveli za 
onom gospodom, mi bismo bili doživjeli slom naših ideja, svečani 
pogreb našega rada. Ali Bog ravna svojim djelima, i dotičnici 
nađoše se samci kao vrabac samoživac, koji pjeva negdje na krovu 
svoju pjesmu... a mi ove godine iznosimo pred svijetla lica naših 
čitatelja naš prošlogodišnji rad, da se sami osvjedoče i ujedno 
razvesele, kako kod nas iako polako, a ono se ipak ponešto miče i 
napreduje k cilju! 

Milodari za Dom: Godina 1928. pokazala se vrlo plod¬ 
nom za Trećoredski Dom, jer 178 Trećoredskih Zadruga dopri- 
niješe svoj propisani milodar! Silan je to napredak, što se toliko 
Zadruga probudilo, upoznalo putem Glasnika, zagrijalo za svoj 
Dom, došlo da se u kolo uhvati sa ostalom braćom. Vrli naši 
upravitelji i požrtvovna braća shvatiše pisanje Glasnika, uvidješe, 
da Treći Red sv. Franje krije u sebi veliku vatru, koja iako je tu 
i tamo pepelom pokrita, doći će vrijeme, kada će se naći i radišan 
upravitelj, te odgrnuti pepeo, a vatra će planuti i nastaviti da 


grije! 


Osim spomenutih Zadruga, našlo se i pojedinih članica (a 
ovdje se posebice ističu članice Zagrebačke 
T r e ć oredske Zadruge, svaka im čast), koje još pose¬ 
bice đarovaše od svoga siromaštva za Trećoredski Dom. Dakle 
svi darovi gore spomenutih trećoredskih Zadruga, kao i darovi 
pojedinih članica kroz godinu 1928. donesoše Domu ravno dinara 
116.044.50! To je jasan i očit dokaz, da članovi odobravaju pisa¬ 
nje našega Glasnika, kad molimo za Trećoredski Dom, jer to će 
služiti u prvom redu članovima, a na diku i ponos Trećemu Redu! 
Svako Društvo ubire od svoiih članova stanovite takse, a mi se 
zadovoljavamo sa koliko, koji daruje! A moliti, da se daruje za 
tako plemenitu stvar, mislimo, da nema nikakve sablazni za ni¬ 
koga, ^eć jedino za onoga, koji ne da, a ima! Kako bi nas vese¬ 
lilo, kad bi se u ovom i ovolikom kolu složna braća našli i oni, koji 

se nekako tuđe, sa nepovjerenjem gledaju, kroz crne naočale prate 
sav taj kolosalni pothvat! Ove žrtve jasan su dokaz, da Treći 
Red imade u sebi i snage i smisla za velika djela, samo treba 
članovima posvetiti malo više skrbi i ljubavi, raditi u prvom redu 
za njihovo duševno i tjelesno dobro! 

Vrlo nas veseli, kada dolaze k nama i manje brojne Zadruge 
i šalju svoj dar, a često ga i iskrenim pismom poprate. Zagonetno 
je, zašto se na primjer postrance drži sinjska Zadruga (sa 800 
članova), dubrovačka (sa 500 članova), pa mnoge bosanske i her¬ 
cegovačke, dok opet neke i bosanske na pr. Fojnica, Bugojno, 
Mrkonjić grad i t. đ.; pa hercegovačke Humac, Široki Brijeg 
i t. d. doprinesoše propisani milodar! Mislimo, da se ne ćemo pre¬ 
variti, ako ustvrdimo, da sve ovisi o agilnosti i volji samoga 
upravtelja. Jer, kad bi ovaj samo rječ prozborio, ne vjerujemo, 
a da se ne bi našao barem koji taj član i doprinesao svoj dar! To 
nam dokazuje činjenica, da je li se upravitelj promjeni, članovi 
se sjete to svoje dužnosti. Dakle treba samo htjeti! Imademo i do¬ 
brih ludi, koji kad obnove pretplatu na Glasnik, sjete se i Doma 
i pošalju svoj dar! Djelo ie naše veliko, pa treba i pomagača sa 
svih strana, jer danas u Zagrebu nema kraja, otkuda ne dolaze 
ljudi u nj! 

Razmjer dosada njih doprinosa: Sigurni smo da 
će vrle naše članove i pojedine velč. upravitelje zanimati razmjer 
i porast darova dosadanjib godina, za to pred njih sve iznosimo 
i molimo, da to braći na skupštini protumače i o tome progovore. 
Naš rad počinje od godine 1923. a prijašnji nam nije poznat, radi 
ratnih i poratnih prilika. 


God. 

Koliko Zadruga pojedinih 

članova ukupno darov 

1923. 

40 

853 

26.801.02 

1924. 

62 

239 

14.642.75 

1925. 

85 

602 

21.468.60 

1926. 

52 

426 

15.064.75 

1927. 

102 

855 

80.085.50 

1928. 

178 

1242 

116.044.50 


Sav taj novac upotreblien. je u gradnju, svima nama, dra¬ 
goga Trećoredskog Doma. To je davna naša želja, misao naših 
predšasnika, pa kada tu misao izvedemo, tada ćemo postepeno ra¬ 
diti i pomagati poduzeća pojedinih Zadruga i drugih katoličkih 
institucija. Tada, će se tek vidjeti kakva i kolika je korist od do¬ 
bro orgamzovanih Trećoredskih Zadruga. Zato neka nam je prva 
briga svima: da što prije uredimo Trećoređski Dom! Njegovu 
sliku vidjeli ste u Glasniku i u ovogodišnjem Kalendaru sv, 
Franje. . 

Kako smo vam javili, na proljeće, dade li Bog zdravlje i po¬ 
mognu li braća kao i dosada, mi ćemo nastaviti sa dalnjim radom, 
a kada sve bude uređeno pozvati vas na posvetu Doma. To će biti 
čas, kada ćemo se svi naći na okupu pod svojim krovom, na svome 
posjedu! A to znači vrlo mnogo! 

Zato molimo sve naše upravitelje, da od mjeseca do mjeseca 
progovore samo i jednu riječ u korist Doma. Braća će otvoriti 
srce, a iz otvorenog srca pasti će i darak za Dom! 

Što nam najviše treba: Naglasujemo, najviše nam 
treba zajedničke molitve! Zato oni, koji ni jesu kadri da daruju, 
neka usrdno mole Svevišnjega, da gane srca onih, koji imaju, pa 
neka daruju! Gdje dvojica mole. Bog je s njima, a kada se tolika 
braća ujedine u zajedničkoj molitvi, što će tek onda biti, kad 
svaka naša Zadruga bude ko crkva u kojoj se članovi zajedno 
mole? Priznajemo, da zaludu sav naš rad, sva naša muka, svi vaši 
darovi, ako nijesu molitvom začinjeni. Započeli smo veliko djelo, 
pregnimo i molimo, da ga sretno dovršimo, Bogu na čast, a svima 
članovima na korist! 

Nasljedujte ovaj primjer: Početkom godine, od jedne naše 
članice Zagrebačke Trećoredske Zadruge, koja već preko 12 go¬ 
dina ne izlazi iz sobe, jer je teško bolesna a mlada, ali zato 
u strpljivo snosi svoju bol, dobili smo ovo pismo: 


Vele časni! Pošto svakoga člana Trećega 
R e da veže sveta dužnost, da zajednički pora¬ 
dimo, daše na naše veselje, već podignuti Dom, 
što prije dovrši i uredi, pa da i janešto doprine¬ 
sem, koja ne mogu materijalno pripomoći, sa¬ 
vila sam, na vaš poticaj, od 6. kolovoza do danas 
duhovnu kiticu od: 135 sv. Pričesti, 300 sv. Misa, 640 
krunica što zlatnih što običnih, 700 žrtvica, te 
12.500 raznih uzdaha i sve toprikazalazanaš DOM! 
Slijedeće godine, ako Bog da, nastojati ću da 
bu d e t oga i v i š e«! 


Braćo i sestre, povedite se za ovim lijepim primjerom dobre 
naše sestre, i Dom će biti uz blagoslov Božji brzo gotov i uređen. 


U to ime svi na posao netko milodarom, a svi žarkom seraf- 
skom molitvom! 


Tajništvo Saveza. 


Čitaj me, širi me, pomozi me, brate i sestro Tre¬ 
ćega Reda! 

Glasnik sv. Franje! 

Obećanje ... ? 

Jest, obećanje. Zadali smo ga, 
kad smo stupili n Treći Red. 
Jest obećanje, ali tako neznatno, 
tako malo, pa ipak — pa ga ipak 
mnogi ne obđržavaju; pa ipak se 
nekima čini — preteško! 

Nemaju vremena! Ne đo- 
spjevaju da izvrše to svoje obe¬ 
ćanje: previše im je... stid me 
je reći... previše im se čini da 
izmole — dvanaest Očenaša, dva¬ 
naest Zdravo Marija, dvanaest 
Slava Ocu ... 

Nije nam doduše zapovijeđeno pod grijeh, da vršimo tu ma¬ 
lenu dužnost, ali kad pošten čovjek sebi nešto preduzme ono i čini, 
kamo li ne će držati ono, što je Bogu obećao. Treba da je samo 
pošten čovjek. 

Pa ipak — neki vrlo dobri, vrlo vrijedni, vrlo gorljivi čla¬ 
novi Trećega Reda, tuže se, da im ne dostaje vremena za ovu ma¬ 
lenu dužnost svojevoljno preuzetu! Danomice idu k sv. Misi, 
aanomice pristupaju k Stolu Gospodnjemu — a nijesu kadri da 
izmole svaki dan ono malo molitvica, izvrše svaki dan ono sitno, 
sitno obećanje učinjeno Bogu Gospodinu. 

Koji je tome uzrok? 

Izreći ćemo ga smjelo. Neka nam oproste oni, kojih se tiče: 
uzrok je tome nehaj, nemarnost, a možda i mala lijenost. — Ah, 
još ima vremena, da te molitvice obavimo, vele u sebi, dug je dan, 
stići ćemo da i to izvršimo. 

I odlažu, odlažu od jutra na kasnije, od sata do sata, dok ne 
dođe večer, a s večeri umor i san. I dan prođe a molitva nije 
obavljena; obećanje nije izvršeno; sveto Pravilo je — povrije¬ 
đeno. 

Znam neke, koji ovu svoju svetu dužnost izvrše odmah jedva 
što su u jutro iza sna otvorili oči. To im je prva dužnost. Tako 
bar ne nose u duši kroz čitav dan brigu: kako će i kada udovoljiti 
dužnosti; ne tereti ih na kraju dana misao, da nijesu radili po¬ 
šteno, da nijesu izvršili zadano obećanje. 

Zar oni — dragi i dobri — koji svaki dan nađu vremena da 
pohode koju crkvu i svaki se dan pričešćuju, zar oni ne bi baš 
najlaglje tada izvršili tu malenu, a tako lijepu i korisnu trećoređ- 
sku dužnost prije, no što prinie božansku hranu i poslije ovoga 
velikoga časa? Tu je baš najljepša zgoda, najsvetiji čas. 

Vršenje te svoje svete dužnosti tako će im preći, da reknemo, 
u krv, da će im postati neophodno potrebito, da ne će bez nje 
znati ni živjeti, i da će osjećati, da im nešto fali, ako joj ne za¬ 
dovolje. Duša će im se smiriti, osjećat će veliko zadovoljstvo kad 
znade, da se ta njihova mala molitvica sjedinjuje s molitvama hi¬ 
ljadu skrušenih srdaca, koje se u dubokom štovanju svete Muke 
i Smrti Kristove — jer ove su molitvice baš poglavito namije¬ 
njene plemenitom i svetom štovanju Muke Gospodinove — dižu 
k prijestolu Božjemu. Sestra Isidora. 

Nekoliko riječi roditeljima. 

U domaćem životu, neka dobrim 
primjerom svijetle ostalima . . . 

ođitelji daju svojoj djeci tjelesni život. Dušu, koja 
oživljuje tijelo, neposredno stvara Bos. Duša i tijelo 
zajedno čine čovjeka. Tako eto među dušom i tijelom 
nastaje tijesan vez. Roditelji ne samo što sudjeluju 
u tjelesnom stvaranju čovjeka, nego, radi ovakve 
veze između duše i tijela, djeluju i na ćudorednost 
svog djeteta, to jest dijete često prima od svojih roditelja, osim 
tjelesnog života, i njihova dobra i zla svojstva. Jesu li roditelji: 
d 9 bri, pošteni, pametni, radišni, takova su redovito i nj.hova 
djeca; jesu li pak zločesti, nepošteni, slaboumni, lijeni, takova su 
im obično i djeca »K akav otac takav sin« kaže naša na¬ 
rodna poslovica. 

Iz ovoga slijedi, da roditelji, ako žele, da im porod krene na 
dobro, moraju biti i sami kreposni. Što dijete usisa s majčinim 
mlijekom, to mu i u narav prelazi, pa je vrlo teško toga se riješiti. 
Teško je mane, koje dijete baštini od svojih roditelja, u školi 
ispravljati, jer one su se s dijetetom rodile i prešle mu u krv. 
Roditelji dakle moraju biti narešeni hršćanskim krepostima, pa 
će zacijelo više manje takav biti i njihov porod. To je najljepši 
miraz, što ga roditelji daju djeci. Nego uzalud bi roditelji, pa 
makar i čestiti bili, očekivali od svoje djece plod dobrih duševnih 
sposobnosti, ako svim marom ne bi nastojali, da im djeca dobiju 
i dobar odgoj, te usavrše svoje naravne darove. Čovjek je pod¬ 
ložan promjeni; na nj djeluje okolina. Živi li čovjek među do¬ 
brima, diše li čist zrak, pr<pst od pokvare ljudske, bit će i on dobar; 
naprotiv je li njegov okoliš pokvaren, lako da sam takav postane. 

Što je uzrok, da su jedni ljudi crni, drugi bijeli; jedni divlji, 
a drugi pitomi? Ništa nego sunce, zrak, podneblje; običaji i 
prilike u kojima se nalaze. A što je uzrok, da su djeca poštenih 
i čestitih roditelja dobra i izgledna, dok druga jednako poštenih 
i čestitih roditelja zločesta su i sablažnjiva? Što drugo, ako ne, 
jer prva primiše dobar, a druga loš odgoj od samih roditelja. 

Da dakle djeca sačuvaju i usavrše svoje naravne kreposti, 
te steku ostale, koje po krvi nijesu baštinili, dužnost je roditelja, 
da paze na dobar odgoj svoje djece. 

U prvom redu neka nastoje, da im se djeca ne bi družila 
s rđavim društvom. 

I naša narodna poslovica kaže: »k a ž i m i s kim se d r u- 
ž i š, i k a z a t i ću ti kakav si«. Pa tako i jest! Druži li se 
n. pr. poštena djevojka sa drugom, koja je raskalašena, brzo će 
se raskalašiti i sama; družili se mladić sa pijancem, podat će se 
i sam piću; družili se sa psovačem, i sam će se brzo naučiti psovati 
itđ. Naprotiv tko se druži sa poštenim, trijeznim, nevinim 
drugom, eto i njega takova. Sa dobrim dobar ćeš postati, sa 
opakim brzo ćeš se pokvariti. 

Drugo, roditelji sami moraju vršiti vjerske dužnosti, a to 
isto zahtijevati i od svoje djece. Naglasujemo, da sami moraju 
vršiti vjerske dužnosti, jer bi inače zaludu to čekali od svoje 
djece. Takovi bi roditelji djelom rušili, što bi riječju zidali, jer 
riječ samo potiče čovjeka na dobro, a djela ga sile, da dobro radi. 

Treće, na što roditelji moraju osobito paziti, bilo bi, da 
njihovo međusobno vladanje bude besprijekorno. Što dijete 
opazi kod svoga roditelja, misli, da je i njemu dozvoljeno. Ovdje 
imamo pred očima strogo kućni život, život u krugu svoje obitelji. 
Roditelji se moraju čuvati, da svoje dijete ne sablazne: međuso¬ 
bnim zavadama, uvrijedljivim riječima, nedoličnim međusobnim 
vladanjem ili što je još gore, iznašanjem međusobnih mana i 
poroka, kletava i proklinjanja. Nikakav odgoj ne bi mogao oču¬ 
vati dijete, od zla puta, pa bi i ono krenulo putem pokvare. 

Kako se iz ovoga vidi, puno se traži od roditelja za valjan 
odgoj djece To se isto i više traži od nastavnika ili odgojitelja. 
Trud je njihov u tom poslu velik i težak, ali je ugodan i spaso¬ 
nosan. Ugodan je, jer se roditelji vesele, kad vide, da su im djeca 
okrenula dobrim putem; spasonosan je, jer roditelji dobro odga¬ 
jajući svoje dijete, vrše dužnost, na koju ih obvezuje Bog i 
društvo i domovina. A za sve to čeka ih plaća i na ovom i na 
drugom svijetu; no ne samo njih, nego i njihovu valjano odgojenu 
djecu. 

Koliko može majka djelovati na svoje dijete, vidi se iz ovih 
primjera: Glasoviti književnik Ranđolf običavao je reći: »J a 
bih većdavno postao bezvjerac, danijesamčešće 
mislio na svoju majku: kako kleči, moli se Bogu, 
moje ručice sklapa među svoje i uči me izgova¬ 
rati slavno ime Isus«. 

Upita netko jednom Adama, velikog predsjednika Amerike: 
»Ne znam, kako ste postao tako glasovit čovjek?« — »Čitao 
sam često listove, koje mi je majka pisala«, odgo¬ 
vori predsjednik. 

Također majka Washingtona predsjednika Ujedinjenih Dr¬ 
žava, učaše svoje dijete od malenih nogu na nevinost i pobožnost. 
Kada je ovaj bio izabran za predsjednika, to jave njegovoj majci. 
Dobra gospođa, kad ču vijest, usklikne: »M oj Juraj bijaše 
vazda valjan sin!« 

Jedne vedre večeri govoraše neka pobožna majka svome 
djetetu o Otkupitelju svijeta. Dijete ju pozorno slušalo, a majka 
je od milinja plakala. Ovaj njezin sin. bio je kasnije zaređen za 
svećenika. Dobivši dopust, ode u misije. Prigodom jedne propo¬ 
vijedi, kad je spomenuo vjernicima navedeni slučaj, nadoda: »I 
one majčine suze učiniše me misijonarom«. 

Upita netko Napoleona: »Što najviše fali Francuskoj?« 
»Dobrih m a j k i«, ukratko će car. 

Razmišljaj ob ovom, kakva si ti, koja ovo čitaš! 

Fra Ciprijan. 

Sv. Kristina. 


va se ugodnica Božja rodila u gradu sv. Križ na ri¬ 
jeci Arno. Za rane mladosti, koju je sprovela kao 
malo čobanče, izgubi dobre roditelje. Po njihovoj 
smrti ostade sa dva vrlo opaka brata. Jednoga dana,* 
bez da je ovi upitaše, dovedoše joj nekoga mladića 
nakanom, da se za njega uda. Ali đjevojče, iz lju¬ 
bavi prama djevičanstvu, odlučno odbi takvu ponudu. Od toga 
doba braća, i onako zla, postadoše još gora i stadoše je živu pro¬ 
goniti, te nije više bilo moguće, da ostane s njima. Po savjetu 
svoga ispovijednika pobježe Kristina i na taj se način oslobodi 
progona opake braće. 

Kad je došla u grad Luku, namjeri se na nekoga dobroga 
svećenika. Ovaj je namjesti, kao služavku, k jednoj dobroj i bo¬ 
gatoj obitelji. Cijela se kuća ubrzo uvjeri o dobroti i vrlinama 
svoje služavke, te je cesto o njoj pripovijedala i drugim građa¬ 
nima hvaleći Kristininu ljubezljivost, mučaljivost, pokoru, po- 
vučenost i ostale kreposti. Domalo dobar glas služavke Kristine 
raširio se čitavim gradom. 

Kristina, kojoj je smetala tolika ljudska hvala, odluči da joj 
se ukloni. Zato i pođe, kao hodočasnica, na goru Gargano k sve¬ 
tištu sv. Mihovila Arkanđela, a odatle proslijedi u Rim. Ali i u 
Rimu brzo upoznaše njezine kreposti, te je stadoše hvaliti, a ona 
se i odavle ukloni i pođe u Asiz. Na grobu sv. Pranje porodio joj 
se misao, da u svojoj domovini osnuje samostan za ženske. 

Vrativ se u rođeni grad, nastade za nju doba kušnje. Dok su 
je drugdje častili i slavili, u rodnom gradu navališe na nju ne 
samo progonima, već i crnim klevetama, pa je i sam biskup po¬ 
vjerovao i smatrao Kristinu za ludo i bezumno djevojče. Ali baš 
u ovim teškim kušnjama, još je jače otskočila njezina krepost i 
ustrajnost u dobrim i plemenitim odlukama, pa se i njezini gra¬ 
đani, a doskora i sam biskup o tome uvjeriše. Sada je stadoše 
potpomagati u podizanju samostana, koga doskora i sagradi. Kri¬ 
stina sakupi nekoliko djevojaka, koje započeše živjeti po Pravilu 
Trećega Reda sv. Pranje, jer je i sama već bila Trećoređica. 

Kristina, premda je bila u samostanu, ipak nije prestajala 
pomagati siromahe. Samostan, u kome je Kristina bila poglavarica,, 
imao je komad zemljišta. Pojavi se i jedna nerođna godina, a 
Kristina, u velikoj ljubavi prama bjednicima, dopusti građa¬ 
nima, da nose sa samostanskoga zemljišta štogod nađu. Svemo¬ 
gući blagoslovio je taj čin ljubavi, jer, što se više sa polja nosilo, 
to je obilnije rodilo i hranilo sirotinju«. 

Zadnje tri godine života, udarena od ! kapi, pokazala se uvijek 
vesela. Nikome se nije tužila, nikome bila dosadna, već ustrpljiva,. 
posve odana u ruke Božje dovršila je svoj kreposni život. 

* 

* * 

Bog često kuša svoie prijatelje posebnim križevima, da time 
njihova krepost postane muževnija. Što si Bogu miliji, to čete 
Bog: i češće kušati. 

Kad te ljudi progone, ogovaraju ili crne, sjeti se kakva si 
pred Bogom. Ljudi su kratkovidni, pa sve crno na drugome vide, 
a tada je tvoj najbolji tješitelj dobra savjest. Dobra je savjest 
onda, kada nam ništa zla ne predbacuje. 

U svakoj službi najprije traži slavu Božju, a nipošto svoju! 
Što se više budeš klonio svijeta i hvale njegove, to ćeš biti Bogu 
milija. Uvijek čini dobro bližnjemu, da te tvoja djela hvale! 




Naknada u pokladama. 

ako je bio za vas presretan onaj čas, dragi stražari 
i stražarice Presv. Srca, kad ste ono prvi puta, ali 
zato puni oduševljenja, izrekli pred Božjim oltarom 
riječi svoga poslanja: »M i ćemo te tješiti, Go¬ 
spodine!« Zar ni jeste onog časa osjećale u sebi, 
vi izabrane duše, neko posebno zadovoljstvo, neki 
sveti ponos, što se naš Gospodin udostojao da vas okupi oko svoga 
kraljevskog Srca, da mu zadovoljavate i naknadujete za grijehe 
svijeta? U istinu vaše je poslanje anđeosko, Božansko, kojim 
vraćajući Bogu Božje (Lat. 22, 21) spašavate svijet! 

Poklade. Odužite se Isusu na velikom povjerenju. Vršite 
najvećom revnošću svoju Poč. Stražu! Evo rijetke prilike, u lu¬ 
dim pokladnim danima! 



Poklade. Dani ljudskog ludovanja, dani uvreda spram Isusa, 
ali i dani naknade Poč. Straže.— Svijet pleše, pije i jede. Mnogi 
kroz ove dane pogaze sjaj nevinosti, svetost ženidbene vjernosti, 
zaborave na ozbiljnost i đostojnost mnogih umova. Svijet izbacuje 
iz svoga podivljalog srca zmije i jakrepe svojih strasti. Svijet, 
ppetpropinjući Sina Božjega (Heb. 5, 6) — nava¬ 
ljuje na prenježno Isusovo Srce sa grijesima oholosti, neumjere- 
nosti, rasipnosti, zavisti, svađe, mržnje, nečistoće... i kao kakva 
divlja horda uništava i pali sav sjaj vrhunaravnih darova milo¬ 
sti, Da ta pustolovina svijeta bude poraznija svijet se služi po¬ 
sebno načičkanim bestidnim odijelima, razuzdanim smiješkom 
obojenih usana. I da što više odskoči farizejština obljenjelih gro- 

bova, to se sve vrši u zamamnim, plesnim dvoranama raskošno 
rasvijetljenim... 

Bezumni svijet kroz ove pokladne dane iznosi više no ikada 
odvratnu golotinju svoga iskvarenog srca na pozornicu bilo u ka¬ 
zalištu bilo u kinu i pun sotonskog oduševljenja zadovoljno 
plešće u razuzdanom veselju onome, »što nije ni za smeti- 
šte korisno (Luk. 14, 35).« 

I onda? Svijet smatra sebe prosvjetljenim, sretnim i blaže¬ 
nim. Pa kako bi drugčije i mislio! Ta on je »luđak, koji u 
s m i j e h u čini zločine (P r o v. 10, 23)«. Grijeh je ludost po 
riječima Duha Svetoga, a ova »ludost je veselje luđaku 
(Pr o v. 15, 21)«. Ali svi ovi u očima Božjim i u očima poštenih 
duša »dok govore, dasumudripostadošelude (Rim. 
1, 22)«. Svijet radi kao luda kokoš, koja u svojoj hezglavosti 
leti kupu smetišta. Kad se popela navrh kupa, od veselja maše 
glavom i kokodače, jer misli da je najsretnija, što se domogla 
vrhunca smeća, koje je pometač odstranio ispred očiju uzgojenih 
prolaznika! 

Koji je žrtva toga ludovanja? Isusovo Srce! Po¬ 
klade,, dozivlju nam u pamet noć muke Isusove. Strašna je ta noć 
osamljenosti, žalosti, muke i bolova... I uzevši sa sobom 
Petra, Jakova i Ivana poče se žalostiti i smući- 
vati«... »Žalosna je duša moja do smrti«. Teška noć 
zapuštenosti navalila je na Srce njegovo i on zove Apostole: 
»Ostanite ovdje, bdijte i molite sa mno m«... A oni 
bezbrižno spavaju! Bijedni Isus! Traži malo utjehe u Apostola, 
koji su čas prije bili svjedoci ustanove sakramenta ljubavi, za 
koje se Isus sada krvavo znoji. Apostoli spavaju. Ovaj prizor 
izvukao je iz Srca Isusova riječi blagoga prijekora, ali i neopisi¬ 
voga čuvstva žalosti: »Š imune, zar i ti spavaš? Ni jesi 
mogao jedan sat pro b d j e t i s a m n o m (Mat. 26, 40) ?« 

Počasne Straže! Čujte! Jedan sat. Isus više ne 
traži. Ište od vas samo jedan sat straže. Sat zadovoljavanja, tje- 
šenja. Hoćete li i vi mirno usnuti ko Petar? Vaš Vođa, vaš vječni 
Prijatelj trpi i strada pravedan, koga svetogrdno vrijeđa pokladna 
razuzdanost tolikih kršćana, koji zaboravljaju da su kršćani! 
Bdijte i stražite uz Isusa! Jedan sat! 

I zato udaraj glasno, sveta uro, sa zvonika naš : h crkava. Sa¬ 
kupljaj vjerne stražare probodenoga Isusovog Srca. Udaraj 
glasno. Neka odjek tvoga glasa pokuca na vrata svakoga samo¬ 
stana, zavoda, ođgolišta. Pokucaj na sobicu svakog Počasnog 
stražara okupi sve u četu oko živoga Isusovog Srca u Euharistiji. 
Tješi, zadovoljavaj, nadoknađuj Isusovom Srcu za pokladne zlo¬ 
čine ljudi! 

Vjerni stražaru! Tješi Srce Kristovo! Biti ćeš i ti utješen, 
kada ćeš čuti utješljive riječi iz Kristovih ustiiu tebi upravljene: 
Tvoje utjehe razveliše srce moje (Ps. 93, 19).« »U đ i 
i ti u veselje Gospodina svoga (Mat. 25, 21)«. 

Živio Isus! 

o. J. Dujmović — treć. 

Ivan od Monte Korvitio*). 

Franjevac prvi nadbiskup Kine. 


(Prigodom 600-gođišnjice njegove smrti). 



rošlo je već 700 godina otkako je Njegova Svetost 
Gregorije IX. asiškoga siromaha Pranju proglasio 
svetim. Franjo je bio veliki apostol sv. Crkve, koji 
je u sebi obnovio sliku Hristovu. Da, to je bio. drugi 
Krist, koji je svojim životom i radom obnovio lice 
sv. Crkvi. On je bio ono oružje u rukama Sveviš¬ 


njega, kojim je Bog izbavio svoju Crkvu iz. bijednoga stanja, u 
kojem se nalazila u XIII. vijeku. No Franjo se nije zadovoljio 
samo time, da pomaže sv. Crkvi dok je živ, nego joj je htio pri¬ 
baviti neku trajnu pomoć i poslije smrti. TJ tu svrhu osnuje tri 
reda, kojima je zadaća, da pomažu sv. Crkvi u svim njezinim 
potrebama. I doista, ovi su redovi kroz vjekove vjerno vršili 
svoju zadaću, te su dali Crkvi nesamo veliki broi svetaca, nego i 
mnogo velikih apostola, kojih Crkva najviše treba, da uzmogne 
širiti kraljevstvo Hristovo. Među ove velike apostole spada i 
Ivan od Monte Korvino, čiju šestogodišnjicu ove godine slavimo. 
To je bio apostol, koji se donekle može isporediti i sa samim sv. 
Pavlom, jer je poput sv. Pavla nadvladao i istu prirodu, samo 
da kraljevstvo Božje što više proširi. Taj apostolski muž rodio 
se 1427. god. u gradu Monte Corvino u talijanskoj pokrajini 
Apuliji. 

0 ranoj mladosti njegovoj, pa o roditeljima i naucima nje¬ 
govim ne znamo gotovo ništa. Prije nego je stupio u Red Manje 
Braće, vršio je vojničku, sudačku i pravničku službu. A kažu, 
da ie bio i odlična roda. Kao Manji Brat odlikovao se velikom 
učenošću. Bio je uzoran redovnik i dostojan nasljedovatelj sv. 
Oca Franje. God. 1279. poslao ga General reda Manje Braće Bo- 
nagracije sa još nekoliko braće u misije na istok. Bilo mu je tada 
38 godina. Naš Ivan dao se sa svim žarom na apostolski rad, a 
Bog je blagoslovio njegovo nastojanje, te je obratio mnogo tisuća 
nevjernika. Pošto je proputovao Tatarsku (sjevernu), Arme¬ 
niju, Perziju i druge istočne pokrajine, propovijedajući riječ 
Božju, vrati se, na početku desete godine svoga apostolskoga dje¬ 
lovanja, u Italiju, da izvijesti sv. oca o stanju kršćana u onim 
krajevima. Bio je tada na Petrovoj Stolici Papa Nikola IV., koji 
je i sam prilično poznavo misije na istoku, jer je bio prije posla¬ 
nik sv. Stolice u Grčkoj, Kad je Papa Nikola čuo, što je sve 
učinio Ivan sa svojim drugovima za spas duša, opet pošalje njih 
same na istok, a Ivana imenuje svojim poslanikom za sve istočne 
krajeve. Ovima se pridružilo mnogo druge braće, a sv. Otac dao 
je Ivanu razna pisma na kraljeve, zapovjednike, nadbiskupe i 


*) Ovaj članak uzet je iz programa akademije franjevačkih klerika' iz 
Varaždina. 

biskupe gotovo čitavoga istoka. Ivan pošto .ie primio pisma zaputi 
se sa drugovima u Georgiju i Armeniju, a odavde je prešao 
k Aragonskom zapovjedniku, koji se nalazio u Tebriju. Iz nje¬ 
govih pisama zna se, da je bio u Perziji i da je stanovao u Te¬ 
briju, a ne znamo ništa o njegovu djelovanju u tim mjestima. Po¬ 
što je Ivan izvršio papinska poslanstva kod poglavica i drugih 
perzijskih velikaša, zaputi se god, 1291. sa dvojicom braće, Ni¬ 
kolom iz reda propovjedničkoga i Petrom, koji je bio trgovac, ali 
dobar kršćanin, u Indiju. Oni su se ukrcali u perzijskom zalivu 
i sretno doplovili u Indiju. Ovdje započe naš Ivan sa bratom Ni¬ 
kolom tako revno propovijedati, da je za kratko vrijeme pokrstio 
gotovo stotinu pogana u različitim krajevima. Na barijskoj obali 
kod sv. Tome utemelji prvu crkvu, u kojoj je sahranio pokojnoga 
brata Nikolu. Kad je proboravio ovdje 13 mjeseci, te je obašao 
gotovo čitavu Indiju, zaputi se sa Petrom u Kinu. Kineski ga je 
car lijepo primio i podijelio mu različite povlastice. Tako je naš 
Ivan prvi među azijskim apostolima započeo svoj apostolski rad 
u Kini. Najveći mu je bio ovdje uspjeh u tom, što je pokrstio 
kineskog kralja Georgija. Iz grada Pekinga, gdje je stanovao, 
obilazio je različite kraljeve. Kralj Georgije u znak iskrene lju¬ 
bavi sagradi crkvu u čast Presvetoga Trojstva, koju u čast sv. 
Oca nazove »Rimska Crkva«. 

(Nastavak slijedi). 



Dina-pobožnica na vratima nebeskim. 

um, bum, bum! čula se lupa na nebeskim vratima. 
Aj, aj, pomisli Sv. Petar, nebeski vratar, tko li to 
lupa tako silno? Sigurno je kakvi kovač, koji je na¬ 
vikao po svome kladivu tući ili pak koji stari čo¬ 
vjek, koga je ostavio sluh. Dođe i oprezno otvori, a 
to se kroz na po pritvorena vrata uvuče mršava 
sagnuta osoba, nešto uvučene glave u ramena. Žurilo se starici 
i odmah je htjela da uleti na sredini Neba. 

— Stani, i ne žuri tako naglo, reče Sv. Petar. Tko si ti za¬ 
pravo? 

— Tako? A zar me ne poznaš priupita starici? Ja sam Dina 
pobožnica! Na zemlji radila sam kod mnogih dobrih djela; išla sam 
često na ispovijed i pričest; bila sam članica Trećega Reda i 
mnogih bratovština; bila sam prva kod svih svečanosti i hodočašća. 

I da za tolika dobra djela još ovdje čekam? Meni su pak 
govorili, da ću kad umrem, ravno u Nebo po plaću! 

— Istina, reče Sv. Petar, sve ovo što si sad nabrojila, lijepa 
je preporuka. Ali valja pogledati, što su i drugi o tebi napisali. 
Ti dobro znadeš, da se ovdje gore također istražuje, da li tko 
svoja djela ne vrši krivom ili pače zlom namjerom i da li se s po¬ 
božnim vježbama slaže i njegov život. 

Sveti Petar ostavi vrata pritvorena, a jedan anđeo donese 
veliku knjigu, u koju anđeo čuvar bilježi zasluge i krivnje svojih 
štićenika. Nije trebao dugo da lista po knjizi i brzo nađe stranicu, 
na kojoj je bilo ispisano dugo svjedočanstvo o životu- Dine-po- 
božnice. 

Sveti Petar, kad je ugledao dugi popis, kraj kojega je vidio 
koje kakove opaske, strogo namršti čelo. I poče joj na glas čitati: 

Sačuvala je djevičanstvo; često se ispovijedala i pričestila; 
bila je upisana u mnogim bratovštinama; sudjelovala je i kod 
sabiranja u plemenite svrhe-ali... 

Sveti Petar pogleda Dinu - pobožnicu pronicavim očima, 
zadrži ključ čvrsto u ključanici, a nogom zadrži pritvorena vrata: 

— Ovdje ima drugih stvari što ti baš ne služe na čast: toga 
i toga dana poslije pobožnosti zadržala se još pola sata sa svojom 
prijateljicom i pri tom druge ljude pošteno rešetala i ogovarala; 
bila je jalna i zavidna drugima; mnogi je dan kod kuće bila 
mrzovoljasta i mrka; kod štednjaka ružila je i lupala s loncima 
kao kakvi zloduh; ukućanima često ni jedne lijepe riječi nije 
znala kazati; često je ujedljivo odgovarala; na opomene nos 
objesila; poviše puta pisala je i po koje anonimno pismo s koje¬ 
kakvim opaskama, što je škodilo časti drugih; kroz godine se je 
ljutila na jednoga svećenika, koji joj je jednom otvoreno rekao 
istinu i crnila ga kod prijatelja i neprijatelja; uopće nije si dala 
ništa prigovoriti, što bi ju najmanje ponizilo; tračala je gdjegod 
je našla prilike; dvaput je dobila novaca u dobrotvorne svrhe i 
nesavjesno ga je ne doduše za sebe — dala u drugu svrhu gdje 
je njena sklonost i taština izbila jače na javu; sto i sto puta—, 
znala je i slagati, kad joj je to u prilog bilo; vidjevalo ju se 
doduše mnogo u crkvama, osobito kod koje svečanosti, gdje je 
mnogo svijeta bilo, pa je i pjevala, da se istakne; subotama u 
večer rado je vrebala gdje su se druge ispovijedale, da vidi kako 
dugo se tko ispovijeda; sama se često vrlo površno pripravljala 
na svete sakramente, a često samo iz navade. Molitvu u vlastitoj 
komorici, gdje Spasitelj posebno govori, nije voljela. A što je 
osobito važno, brinula se. često za druge stvari 1 
ni najmanje ticale, umjesto, da vrši savr 
zvanja«. s 

Sveti Petar kad je pročitao digne 

reče: 

— Slušaj Dina-pobožnice, ovć 
napisano, primjerice o tvojoj tv- 
ne ću dalje da čitam. Za Nebc 
se snuždi, a Petar će joj: vid' 

uzdavala u pomoć Majke Božje, i mnogo si se njoj molila: upitat 
ću dragu Majku Božju, što ona o tebi misli. 

Sveti je Petar dakle došao k prijestolju preblage _ Kraljici 
Neba, a ona je ovako poučila nebeskoga vratara: »ne smiješ Dinu- 
pobožnicu sasvim isključiti iz Neba. Bila je u životu uvijek nešto 
ograničena, u školi baš nije mnogo naučila katekizma, a za pro¬ 
dike je držala da se tiču više drugih nego same nje. Zato je više 
iz neznanja nego od zlobe padala u svoje pogrješke. — Ali je 
bila ohola, vrlo ohola i mnogo je sebi utvarala, i zato savjetujem, 
da je.još jednom pošalješ na zemlju za nekoliko godina, da se 
temeljito popravi, te postane prava pobožna duša. Pobrini se, da 
ju stignu mnoga poniženja, a pošalji joj i težih patnja«. 

Sveti se Petar vrati da izvrši nalog. Poslao je Dinu-pobož- 
nieu ponovo na zemlju, a da se brže popravi savjetova joj neka 
svaku večer razmišlja o svemu, što joj je pročitao i temeljito 
osobito u tim pogreškama svoju savjest ispita i popravi. 

— A kad opet dođeš, reče, zatvorivši nebeska vrata, pre¬ 
poznat ću, da si se popravila i po tom, što ćeš na ovim vratima i 
nešto č e đ.n i je pokucati! Ako možeš promijeni i svoje 
ime na zemlji, jer »Dina-pobožnic a« zvuči nekako malo 
nađuveno. Uostalom ljudi su ti možda to ime i zato nađjenuli, da 
ti se narugaju, jer su u tvojoj pobožnosti gledali samo oholost. 

Teško je bilo Dini-pobožnici, da na svu ovu prodiku šuti, 
ali je bila i suviše izyan sebe i nije znala što da kaže, pa se ža¬ 
losna vratila na zemlju, Ja pokoru čini, i dođe u raj! 

Iz njemačkog: S. Isidora. 





„Svetica miomirisa" 

PREDAVANJE U BJELOVARU 
O. Bernardin Dr. Sokol, franjevac. 

Za 16. XII. bilo je određeno predavanje u Bjelovaru. Gg. 
priređivači prof. Ričko, učitelj J. Crtvilo, industrijalac M. Svo- 
boda, trgovac Uiberell, kapelan Horvat, učiteljica glasovira gđica 
Mari'" + rgovac Ivan Pavila na vrijeme su se pobri¬ 

nu je za to predavanje znao cio Bjelovar i 
po govoru u crkvi prije velike mise i 
še županije. 

predavanje bilo zanimivo, ali ipak 
1 govorio o čudesnim događajima 
r u, o kojima su se mogli sami 
ovi: 

Ruža Švaštec, pravoslavne vjere, iz Sv. Ivana Žabno 
kod Bjelovara, bila je 13. svibnja nehotice nastrijeljena od su¬ 
pruga, koji je lugar. Veliko tane joj je ostalo u trbuhu, pa ga 
ni jesu mogli naći pri operaciji u Bjelovaru 14. V. Crijeva su bila 
oštećena, pa se je po trbušnoj šupljini razlio crijevni gnoj. U 
takvim slučajevima teško ima pomoći, i kada bi se operacija 
odmah izvela, a kamo li 24 sata kašnje, kao što je ovdje slučaj. 
Pošto nije bilo nikakove nade, da bi bolesnica ostala na životu, to 
je Dr. Nikola Karlić, primarius i ravnatelj bolnice, nije htjeo 
uzeti u svoj privatni sanatorij, iako su bili pripravni na sve mo¬ 
guće troškove, jer nije bilo nikakve nade u ozdravljenje. Svi su 
liječnici bili mišljenja, da nema pomoći. 

U tom beznadnom stanju č. s. Maksimina, milosrdnica, za- 
zove u pomoć »Sveticu miomirisa« i dade bolesnici sliku svetice. 
Svi je pouzdano počmu zazivati, pa je bolesnici odmah počelo 
bivati lakše, dok nije napokon potpuno i ozdravila načudo svih, 
a posebno gg. liječnika Dr. Karlića, Dr. Mihelčića i Dr. Divića, 
koji je i rekao č. s. Maksimini, da je to pravo čudo. 

Ja sam se o tom slučaju potanko porazgovorio sa g. Dr. 
Karlićerft i g. Dr. Mihelčićem, bolničkim liječnikom. Nijesam 
mogao govoriti sa g. Dr. Divićem, jer je već bio otputovao u 
Ivanjsku, gdje je postao općinski liječnik. Gg. liječnici su mi sami 
priznali, da je stanje bilo beznadno i da je to ozdravljenje na njih 
učinilo utisak izvanrednog događaja. To su mi i pismeno potanko 
izjavili, obojica potpisali i potvrdili pečatom oblasne bolnice, 
kako sam sve potanko prikazao u »E uhar i s t i j s kom gla¬ 
sniku« (Dubrovnik, Br. 2. od 1929.). Usput upozoravam, da već 
od lani u svakom broju »Euharistijskog glasnika« prikazujem na 
dugo po jedan izvanredni događaj po zagovoru s. Celine, po 
mogućnosti sa svim dokumentima. 

Moram javno priznati veliku susretljivost G. Dr. Karlića i 
g. Dr. Mihelčića;, koji kao uvjereni katolici priznavaju moć zago¬ 
vora svetaca Božjih, pa su mi u izjavi neke važne stvari napisali, 
što se ja ne bih bio usudio pitati. G. Dr. Mihelčić je želio, da ga 
predbrojim na sve Glasnike, u kojima pošem, o »Svetici miomi¬ 
risa«, što sam veoma rado učinio. 

KATARINA UD. STRUKIL iz Bjelovara (Frankopanskai 
ul. 26.) bolovala je pred nekoliko godina na lijevoj nozi radi: 
slabosti živčevlja. Te|ke .je boli pretrpjela, pa ju je strašila po¬ 
misao, da bi joj se opet moglo povratiti, kako je sa sigurnošću 
govorio liječnik Dr. Franjo Žmegač iz Virovitice, gdje je tada 
življela. 

I zbilja bolest joj se povratila 28. VI. 1928. S početka nije 
na tu svoju staru bolest ni pomišljala, dok je nije počelo jače 
boljeti. Odmah se sjeti s. Celine i pomoli joj se. Nehotice stavi 
zatim nogu na pod i opazi, da je ništa više ne boli. To se tako 
naglo zbilo, te je stala samu sebe prikoravati, što si umišlja neku 
bolest. S. Celina htjela ju je upozoriti na milost i opet pod večer 

poče iu boljeti. Bolesnica ponovno primi sličicu s. Celini i sutra 
dan se digne potpuno zdrava. Iz zahvalnosti prama Svetici sada 
širi njezinu slavu. 

ANKA KELEMEN pripovijeda: Prije nekoliko mjeseci 
teško sam bolovala od upale pluća i porebrice. Bila sam posve 
sigurna, da će moja mala jedinica ostati bez majke. Zazvala sam 
u pomoć »Sveticu miomirisa« i skoro sam potpuno ozdravila. 

Ovo mi je pismeno dala gca M. Šimunović. Nijesam osobno 
mogao govoriti sa gdjom A. Kelemen, jer je nastanjena u Ko¬ 
privnici. 

Ivan i Apolonija Pavila pripovijedaju, da je njihova uboga 
stanarka Anka Abranović moleć se s. Celini osjetila miomiris 
ljiljana. 

Još zanimivije je slučaj ozdravljenja jedne djevojčice. 
Imala je otrovanje krvi, pa ni liječnik nije imao nade u ozdrav¬ 
ljenje, kako se izrazio kod drugih bolesnika, svojih pacijenata. 
U najtežem času majka stavi na djete relikviju s. Celine, oteklina 
pukne, i to je djetetu donijelo zdravlje. Majka je dala izjavu pod 
prisegom, da je uvjerena o čudu s. Celini. 

Časne Sestre u Bolnici su veoma zaslužne za propagandu 
s. Celini, posebno č. s. Maksimina. U samom Bjelovaru i okolici 
mnogo radi preko dobrih osoba vlč. Horvat, kapelan, čiia je 
glavna pomoćnica Bukovac Katarina iz sela Galovac. Ima i 
drugih revnih osoba, čija su imena dobro poznata »Svetici mio¬ 
mirisa«, osobito prije spomenute. 

U predavanju sam spomenuo slučaj, što se nije desio u 
Bjelovatru, ali se radi o jednom njima poznatom gospodinu, g. 
Dr. Vladimiru Mišulinu iz Bjelovara, koji je tu bio prije toga 
zamjenik velikog župana. To je jedan karakterističan slučaj, 
kako s. Celina znade utješiti i ublažiti i bolove. U sebi je vrlo 
zanimiv, pa ću ga u đojdućem broju spomenuti. 



D Širom svijeta. 

* * * Monsignor Mac Rory, primas Irske, stupio je u Treći 
p Red u građu Dublinu! 

* * * 0. Ivan Soggin, franjevac konventualac, imenovan je 
apostolskim prefektom u Kini. 

* * * U Napulju stupila je u Treći Red nadvojvotkinja 
Jelena kuće d’Aosta. Sv. čin oblačenja obavio je kardinal Asca- 
lesi, i tom prigodom izrekao značajan govor. 

* * * Talijanska vlada povratila je franjevcima konventu- 
alcima samostan u Brešiji, što im ga je bila otela. 

* * * 0. Augustin Gemelli, liječnik-franjevac rektor sveuči¬ 
lišta presv. Srca Isusova u Milanu, proslavio ie svoju 25. godiš¬ 
njicu, što je stupio u franjevački Red. 

Iz Pekina javljaju, da je ministar prosvjete podijelio odli¬ 
kovanje dvanaestorici katoličkih profesora »kao priznan je 
za njihove velike zasluge i požrtvovnosti«. 
Osmorica ovih profesora pripadaju učiteljskoj školi u Chali a 
trojica školi u Sitangu. 

* * * U Indiji, u gradu Ajmeru počeli su graditi novo sje¬ 
menište, određeno za buduće svećenike urođenike. 

* * * U bogoslovno sjemenište u Trichinopoli stupilo je 
ljetos sedamdeset i šest klerika 

* * * Profesor Ma, koji je svršio nauke na isusovačkom 
sveučilištu Aurori u Šangaju, započeo je u Pekinu na narodnom 
sveučilištu predavati latinski jezik. Ima stopedeset slušača. 

* * * 0. Menne, Reda Braće Propovjednika, živo nastoji oko 
organizovanja nove velike škole, koju Dominikanci kane otvoriti 
u Pekinu. U pripravne tečajeve upisao se već velik broj slušača. 

Izložba židovskih knjiga. U mjesecu studenom 
prošle god. (1928.) bila je u cionističkom gradu Tel-Avivu prva 
izložba savremenih časopisa, knjiga i spisa, štampanih u Pale¬ 
stini. Bilo je više od šest stotina primjeraka od kojih, naravno 
mnogi ne izlaze više. Ima ih štampanih jevrejski, pa u j i d i š 
narječju, zatim arapskih, španjolskih, franceskih, njemačkih, 
engleskih te napokon i esperantskih. Najbrojniji su jevrejski ča¬ 
sopisi: ima ih pet stotina. Medu ostalim ima i vrlo zanimljivih 
zbirki pjesama i proze. Najodličniji jevrejski pisci govorili su 
kod otvorenja ove izložbe, koja je historijski vrlo vrijedna. 

Svećenici urođenici u Africi. U Tabori zaređena 
su za svećenike tri prva urođenika. Prosvijetli monsignor Hing- 
sley. Apostolski Vizitator u Britanskoj Africi prisustvovao je 
kod svetoga obreda. 

Malo kasnije zaređen je u Dahomeyu prvi urođenik g. Toma 
Maulero. U isto vrijeme zaređen je za đakona urođenik g. 
Gabriel Kiti. Ovom zgodom odaslan je iz Dahomeya Apostolskom 
Vikaru u Dahamevu, presvijetlom gospodinu Steinmetzu, koji je 
od nedavna boravio u Franceskoj ovaj kablogram t. j. (brzojav 
kabelom kroz more) »Misijonari, Kršćani, Pogani Dakomejci, 
koji su prisustvovali ređenju prvoga urođenika za svećenika,, 
zahvaljuju monsignoru- Steinmetzu«. 

Ova dvojica mladih Dahomejaca, nedavno zaređenih — 
jedan za svećenika, drugi za đakona, bili su glavni urednici 
smotre »la Reconnaissance africaine« (Afrička zahvalnost); 
članke u toj smotri, koji naučenjačkom spremom raspravljaju o 
vjerama crnačkih krajeva, primio je učeni svijet s velikom sim¬ 
patijom. 

* * * Misija u Ynichowfu u Apostolskom Vikarijatu Nan- 
changfu, koja je do sele povjerena bila Očima Lazaristima, sta¬ 
vljena je u ruke domaćega svećenstva pod upravom o. Kin-a La- 
zarista također kineza. Spomenuta misija, jedna od najstarijih 
i najbolje uređenih nanchanfuskoga Vikarijata ima jednu crkvu, 
jednu školu, jednu obrtnu školu, jedno sirotište i jedan kateku- 
menat. (Pripravnica za one, koje se spremaju da prime sv. Krst). 

OdlikovanFranjevac. Na francuski narodni blagdan 
14. srpnja prošle godine, predao je u Tazi general Vidalon uz 
obične svečanosti križ Počasne Legije Pateru Lemperti-u vojnom 
svećeniku. Časni ovaj sin svetoga Franje boravi u Maroku već 
dugi niz godina. Za svjetskoga rata došao je sa divizijom na 
francesku frontu vršeći hrabro svoje svećeničke dužnosti. 

U svojoj vojnoj župi u Tazi, P. Lamperti podigao je lijepu 
crkvu, koja još nije posve dovršena. 

Franjevac, Apostoski Izaslanik. Prošle godine, 
mjeseca srpnja, umro je Apostolski delegat Monsignor Tiuti. 
Monsignora Kolombana Dreyer, Franjevca Provincije Franceske, 
Apostolskog Vikara u Suez-u, sveti otac Papa uzvisio je na nadbi¬ 
skupsku stolicu, iza kako je neko vrijeme proveo kao prvi Apo¬ 
stolski Vikar franceskog Maroka. Sada je isti Msgr imenovan 
Apostolskim Delegatom (izaskanikom) u Indo-Kini. 

Monsignor Dreyer Alzačanin je iz Strassburga. Rodio se 
1866. Poradi velikih svojih sposobnosti bio je triput izabran pro¬ 
vincijalom svoje provincije, dvaput generalnim definitorom te 
Savjetnikom Svete Kongregacije Redovnika. 

Katolička štampa u po ga nskim krajevima. U 
Hong Kongu izlazi nov katolički mjesečnik na kineskom jeziku. 
Donosi i slike, a uređuje ga časni Otac Lu, svećenik kinez iz Kan¬ 
tona. Ova smotra štampa se u 6.000 primjeraka. Glavnu brigu 
vodi o. Granelli za strane Misije u Milanu (Italija) i rečeni o. Lu. 

Druga jedna smotra »Indija« izlazi u Madrasu. I to je ilu- 
strovani mjesečnik, a izdaje ga g. Lopes, predsjednik Udruženja 
mladih ljudi, a svrha mu je da štiti interese katoličkih misija 
u Indiji. 

U Rabanlu, Oceanija, izlazi nov katolički mjesečnik na jeziku 
zunantuma. Taj list zasnovala su franceska Braća Presvetoga 
Srca. Misionari se opravdano nadaju, da će taj list vrlo dobro 
koristiti Katolicima Vikarijata Rabaulskoga, kojih ima 25.000. 

U Indiji u Sahori razdijeljeno je 10.000 katekizama i raznih 
drugih katoličkih tiskanica na jezicima pojedinih indijskih ple¬ 
mena. 

Za gradnju franjevačke gimnazije u Varaždinu. 



UTEMELJITELJI: III. Red sv. Franje, Zagreb, 2000 (prije 3000). 
Time je ova zadruga postala elanom utemeljiteljem! Ugledali se i 
drugi! HILJADARI: Dr. Ivo Šercer, Subotica, 1000. Bara i Janko Fa- 
bij,anić, Doinagović, 500 (prije 500). — Bara Batušie, Jaska, 100 (dosa¬ 
di- da 400). 

POVJERENICI: P. M. TRSAT. — Čargonja N. 250 (prije 2.900), 
Radetić A. 1260 (prije 3400), Darovali: Tomae K. 100, III. Red 90, Bari- 
šić A. 52. Dekanie Luka, Rakevci ukupno 2087 i 100 za karte, Stojano- 
vić Ivan, mjernik, Sisak, dosada 832, Zvanić Štefanija, Feričanci, do¬ 
sada 6549 (još čekamo odgovor, koliko je od toga za spomenice!) Naša 
je Šefa kraj svoga slabog zdravlja pokazala veliku marljivost i dir¬ 
ljivu požrtvovnost. Srdačno hvalimo! Mašek L. ukupno 746, svršio sa¬ 
biranje. Bezjak A. Zagreb, 1100, Beđeković Dr. Zagreb, dosada 500, 
Ožanić V. Zagreb, 330, ŽUPNI URED SV, JURAJ U TRNJU (povje¬ 
renik vlč, g. Fischer A.) dosada 2758 (i prije sabrano *1242), 'Jeđet P. 
Čehovec, dosada 516 (prije s. 1068) Janković Iv. Hodošan, dosada 476 
(prije s. 808). ŽUPNI URED DRAŠKOVEC, (povjerenica naša vrlo 
revna sestra Johana Malek, dosada 2676 (prije s. 2092), Mirič J. Kra¬ 
ljevac, dosada 1841 prije s. 1336) osim tog poslala 200. ŽUPNI URED 
FERDINANDOVCI, (vlč. g. A. Glaga) ukupno 1242. DAROVI: Vlč. g. 
Zerec, Carevdar, 20, Lujo, gimn. Brod 20. Janeš J. Zgb. 10, N. N. Čako¬ 
vec, (po K. Ribić) 50, N. N. Zgb., 100, preč. g. Fran Štefan 100, Raspa- 
čale mnogo karata: Rudalić Matija Zagreb, i Tot Franjica. Vlč. O. 
Mansuet iz Njemačke 202 (za karte). 

Gospodin Bog neka svima po zagovoru sv. Ante stostruko na¬ 
plati svaki trud i žrtvu! 


O. Dioniz, tajnik odbora. 

SENJ.: Požrtvovni tajnik Saveza Trećega Reda sv. Franje često 
pozivlje članove Trećega Reda, a napose mu leže na srcu upravitelji 
Svom parom radi, da uredi trećoredski Dom dostojno i dolično, kako 
dolikuje tolikim Zadrugama Trećega Reda. Rad mu i uspjeva, jer 
čitamo razne doprinose za trećoredski Dom od raznih Zadruga, koje 
se upravo natječu, koja će što više doprinijeti. 

Da rad i uspjeh što bolje uspije, trebaju upravitelji predočivati 
svojim članovima češće potrebu trećoredskog Doma, oduševljavati ih 
za tu zamisao pa će i oni sami rado otkinuti od svoga siromaštva po 
♦ nešto i tako pomoći ostvarenje Doma. 

Vaš je dakle trećoredski Dom, prema slici u Glasniku sv. Fra¬ 
nje, pod krovom, dostojan vanjskim licem svakoga udivljenja. Sada 
treba nastaviti da se i unutra uredi. Za to treba opet zajedničke brat¬ 
ske pomoći sviju nas. 

Senjska trećoređska Zadruga prošle godine poslala je u dva na¬ 
vrata 264 D. a sada za g. 1929. šalje odmah 200 Din. držeći se one: >tko 

brzo daje dvaput daje«. (Živio takav upravitelj i njegovi članovi 
opaska ur.). 

Naša Zadruga u g. 1928. vršila je svakoga mjeseca skupštine, 
zgodimice na pr. na blagdan sv. Antuna, Parciunkulu i sv. Franju 
svečanije a inače držimo uvijek sa molenjem krunice 7 radosti prebi. 
Djevice Marije, propovijedi i ostalim naputcima. U zimi držimo sva¬ 
ke subote u večer u 6 sati pobožnosti i predavanja u sobi a tu se i 
najviše učini za Treeći Red. Mjeseca prosinca dne 23. 1928. mogao je 
Treći Red sv. Franje obući 53 siromašnih učenika i učenica pučke 
škole i 1 gimnazijalca. Već početkom mjeseca studena drže se sjedni¬ 
ce kako će se nastupiti u karitativnom pogledu u mjesecu prosincu 
i tako se zaključilo, da je najbolje u zimi gola zaodjeti. Trećoredice 
polaze gradom u prošnju za odijelo, novac i drugo, a onda se sve to 
po mjeri sašije i odredi komu što ima pripasti. Mnogo si truda daju 
i same p. n. gospođice učiteljice osnovne' škole, koje su djecu za za¬ 
bavu podučavale i p. n. učiteljice stručne škole, koje su više komada 
robice sašile. Komad za predstavu sastavio je za djecu Msgr. Dr. 
Ivan Starčević protonotar Ap. kanonik štioc, te je sve sa lijepim 
uspjehom izvedeno. Predstavu kao Božićnicu 23. XII. 1928. posjetio je 
presv. g. Dr. Josip Marušić biskup, preč. gospoda kanonici, mnogi 
odlični građani i građanke. Poslije predstave podijelile su trećoredice 
svim učenicima i učenicama odjela uz prisuće g. katehete Josipa 
Kremžara koji se je u ime upravitelja III. reda msgr. Ivana Vidasa 
prepošta, svima na podupiranju ovoga plemenitoga čina usrdno za¬ 
hvalio. 

Moramo pohvalno istaći, da se punoštovano građanstvo senjsko 
rado odazivlje za ovako plemenitu svrhu te nastoji po mogućnosti 
poduprijeti i Treći Red u svojem nastojanju u ljubavi spram bliž¬ 
njega. Neka im po zagovoru sv. Franje svima dragi Bog. naplati. 

Uprava trećeg reda sv. Franje. 

CRIKVENICA: Prošle godine u našoj Zadruzi zbile su se veće 
mnoge promjene. 






Prvih dana mjeseca rujna premješten je iz Crikvenice dosada- 
nji naš upravitelj vlč. o. P. Dodić. I ovom zgodom izrazujemo u ime 
poglavarstva kao i u ime zadruge zahvalnost vlč. ocu za onu požr¬ 
tvovnu brigu i pasku, kojom je neumorno radio i bdio nad procvatom 
naše zadruge. Naša zadruga pouzdano se nada, da će je molitve o. 
Pavla i nadalje pratiti i dozivat joj s neba novih blagoslova. 

Službu upravitelja naše Zadruge preuzeo je vlč. o. Metod Se- 
menčić. Već prve njegove riječi u pozdravnom govoru izrazuju vruću 
želju, da naša Zadruga u Crikvenici bude, ono, što je želio i sam 
sv. Franjo t. j. sol, zemlje i svjetao primjer duhovnoga i kršćanskoga 
života. Nije dosta biti upisan u Treći Red, već je glavno vršiti sveta 
pravila i hodati stopama sv. Franje. 

Dne 3. listopada 1928. ostavila je Našu Zadrugu dosadanja pred¬ 
sjednica s. Anđelika Car, i stupila kao redovnica u samostan sestara 
Službenica u Splitu. U nedjelju, dne 30. rujna o. god. biranim slovom 
iskitio je njezin doista zaslužan i požrtvovan rad kroz dugi niz go¬ 
dina za Crikvenicu i za našu Zadrugu vlč. o. Augustin Juničlć, Na¬ 
kon toga govora prešlo se je na biranje nove predsjednice te je jed¬ 
noglasno izabrana gđa. Jelka Car poznata i zaslužna za našu zadru¬ 
gu već i time, što je već prije punih 10 godina bila predsjednica. Mi 
joj od srca čestitamo na ovolikom povjerenju i punim se pravom na¬ 
damo, da će u tihoj skromnosti i pravoj pobožnosti izvesti velika djela 
na korist naše Zadruge 

Tom je zgodom imenovana podpredsjednicom vrijedna gđa. Anica 
Kulentić, a vrijedni pak i savjesni naš blagajnik gospodin Nikola 
Car preuzeo je u svoje ruke kao knjižničar i knjižnicu Trećega Reda. 

Svi zahvaljujemo našoj bivšoj gđi. Andjeliki Car za požrtvovni 
njezin rad, što ga je uložila na korist naše Zadruge, a novoj predsjed¬ 
nici gđi. Jelki Car želimo najljepši uspjeh u svakom njenom poduzeću. 

Anka Šoštarić, tajnica. 

PUPNAT. Blagoslov novog grobnog spomenika BI. Marka Tvr- 
deić. Na 2. tek. svečano je blagoslovljen novi grobni spomenik blaže¬ 
noga franjevca o. Marka Tvrđeić. Još lani prigodom proslave 50 go¬ 
dišnjice donosa njegovih časnih ostataka u rodno mjesto, kad je u 
Pupnat dohrlilo do 10.000 ljudi, — opazila se je potreba jednog pri¬ 
stojnijeg groba, kakova je upravo i zaslužio ovaj sveti božji ugodnik 
Dosadašnji grob bio je prost, neukusan, od samih opeka. Stoga je 
crkovinarstvo uz dozvolu biskuupskog Ordinarijata dalo podići novi 
lijepi i majstorski izrađen spomenik od korčulanskog kamena sa umet- 
eima od mramora. Isti zapada 25.000 Din. Radnja je mladog klesara 
g. Dinka Tasovac iz Žrnova, koji je tek pred godinu dana došao iz Za¬ 
greba, gdje je pod tutorstvom Hrvatskog Radiše izučio klesarski za¬ 
nat. Spomenik je sasvim lijep, a radnja je tačno i u detalje izrađena. 

PETRAJANEC.: I mi se javljamo izvještajem naše Zadruge o 
životu i radu u njoj. Naša Zadruga opstoji od godine 1915 i broji 95 
članova, skoro same žene, djevojaka je 7, a muškarca su 2. Mjesečne 
skupštine imamo svake prve nedjelje u mjesecu. Upravitelj nam je 
vlč. gosp. Kateketa. Uoči našeg sv. oca Franje obavili smo pobožnosti 
tri dana imali smo večernjice, na sam blagdan sv. Franje imali smo 
pjevanu sv. misu i zajedničku sv. pričest. 

Našu crkvu kite naše vrijedne članice, djevojke, koje svaki dan 
pristupaju svagdašnjoj sv. pričesti. 

Mjesečne skupštine obavljamo redovito. Na njima molimo sv. 
krunicu, Litanije sv. Franje, i druge molitve. Sve završavamo pje¬ 
smom ocu Franji. T. Vincek. 

Milodari. 

ZA DOM: (iz god. 1928.) Buzatović M. 110, Fabijan E. 200, Roz- 
man M. 10, N. N. 200, Treći Red Petrijanec 100, Simon T. 50, Treći Red 
Čakovec 100, Dominijan M. 13, Sečak S. 30, Treći Red Humac 200, 
Žagmeštar M. 5. Zrnčić I. 50, Kitner A. 20, Treći Red Županja 180, 
Čavćić A. 35, Treći Red sv. Ksfiver 80, Bošnjak S. 20, Pavlić R. 10, 
Pavlić B. 11, Treći Red Sisak 50, Chmelier M. 100, Treći Red Varaždin, 
Franj. 200, Vođopivec M. 20, Medvedec T. 100, Vučetić K. 50, Buić M. 
10, Horvatić F. 10, Jalžaić M. 3, Frgeić D. 4, Tukša J. 3, Martinec M. 
10, Sestre sv. Križa Čakovec 10, Marčun T. 20, Treći Red Staropetrovo- 
selo 140, Pondeljak T. 5, Farkaš F. 10, Presv. Dr. Premuš biskup 100, 
Žnidarić G. 10, Kramer M. 100, Hamin B. 10, Kanheizler B. 20, Treći 
Red Ilok 173, Gregec J. 50, Kitner A. 20. 

Braćo, i u godini 1929. ostanite vjerni svojoj dužnosti, kako 
ste se pokazali i u god. 1928. Slogom smo započeli svoj Dom, slogom 
ga i dovršimo, da nam bude svima na ponos! Bog će nam naplatiti 
svaku žrtvu, jer se žrtvujemo za njegove siromahe! 

Godina 1929. Matoković S. 20. Huber M. 20, Gudec K. 20, Ožir P. 
15, Potočnjak R. 100, Golubić M. 50, Barbić I. 20, Farkaš M. 25, Jami- 
čić R. 25, Kuštek K. 15, Anić A. 20, Treći Red Split 201, Vlašić K. 37, 
Deviđe R. 85, Bračika J. 10, Čulig M. 10, Pasariček M. 30, Knaus R. 
50, Aleksandrovo neke članice 125, Starčić Vj. 100, Čanadžija S. 15, 
Gjurin T. 10, Treći Red Rokovci 84, Blaževac G. 10 Morović M. 20, 
Horvat M. 47, Franjević P. 20, Cipriš A. 10, Augustinov M. 10, Parče- 
tić T. 5, Šimić K. 10, Kršnjavi prof. Štefa 100, Rožić K. 50, Brnelić L. 
10, Ogrizek M. 30, Mihalić A. 20, Dovrtel S. 10, Preskar F. 8, Bratuša 

D. 15, Treći Red Križevci 60, Škrinjar D. 17, Kolarić A. 25, Stanković 
B. 20, Rižnar A. 20, Mikalj M. 20, Mihalić V. 20, Štuler T. 100, Štajdohar 
S. 100, Obitelj Kutnjak 50, Vuković F. 30, Vratić M. 10, Borošak J. 10, 
Lovro A. 10, Stiastny H. 100, Janošec V. 20, Mladenović Z. 50, Pavelić 

E. 20, Budić S. 30. Dušak J. 45, Katzler I. 10, Frida M. 10, Tkalčević K. 
5, Žnidarić A. 30, Nežmah Lj. 30, Šibane M. 20, Matečić A. 10, Mihorko 
R. 10, Bartolec D. 100, Jurić M. 10, Plećko F. 40, Potočnjak ud. V. 35, 
Vukić M. 50 Treći Red Senj 200; Forko 50, Stojanović I. 20, Špoljar A. 
100, Mašek L. 50, N. N. 15, Kostelac R. 270, Vidić M. 100, Vedernjak 
M. 50, Val jato I. 300, Uršić D. 20, Mlinarić M. 10, Treći Red Bae 50, 
Pustišek J. 10, Obitelj Zeininger 100, Krapeuc F. 20, Kitner A. 20. 

Dobro ste počeli braćo,, ne sustanite na putu. Žrtve su velike i 
teške, ali složno će ih braća svladati uz pomoć Božju. Pokažimo se, 
da smo junaci i izdržimo do kraja. Kada je čas! Pomogao nam Bog 
svima i novom godinom! 

ZA GLASNIK: Sečak 5, Hržina 9, Hršak 10, Golubić 20, Hanže- 
vački 50, Anić 5, Kleončić 5, Mucak 5, Novosel 25, Zgorelec 15, Pavu- 
nić 10, Cella 15, Stojanović 10, Čakovec Franj. 45, Gašparović 5, Petroci 
5, Rukavina 30, Albert 5, Stendler 37, Petričević 5, Monjgotić 30, 
Venko 5. 

Vi nama, a vama obilnije uzvratio Svevišnji. 


Izdavaju: Franjevci — Zagreb — Kaptol br. 9. — Uredio o. Ciprijan Lisica, 
Kaptol br. 9. — Tisak Zaklada tiskare „Narodnih Novina“ Frankopanska ul. 26. 
Za štampariju odgovara: Vladimir Kirin, Trg kralja Tomislava br. 21. 
Dozvolom nadležnih redovničkih poglavara! 



Kalhydor 

je jedino domaće patentirano sredstvo za njegu lica i kože, 
koje u kratkom roku odstranjuje sve nabore, prišteve sun¬ 
čane i jetrene pjege i lišaje. , , 

Dobije se u ljekarnama i drogerijama. 

Cijena bodi 30 Din 

Proizvodnja: I. Vrbanac. 
Preprodavači popust! Zagreb 

Jurjevska ul. 5. 

To Vam je Trećoredski 
Dom. Podigoše ga siro¬ 
mašni, ali svjesni članovi 
Trećega reda. Na njemu 
se ispunja ona narodna: 

„složna braća kuću gra¬ 
de"! Ne zatvorite, braćo, 
ni sada srca, kada smo 
do krova došli. Otkinite 
i darujte, da započeto 
djelo posve zgotovimo. 

I tada eto nam plaće 
pred Bogom, a dike pred 
svijetom. Neka dakle nitko 
ne zaostane u tom radu 
za zajedničku Trećo- 
redsku stvar! 

Tajništvo Saveza Tre- 
ćega Reda. 



HRVATSKA 

POLJODJELSKA 

BANKA 

DIONIČARSKO DRUŠTVO 
Centrala: 

Zagreb, Martićeva ul. 
Podružnice: Rijeka, ugao Via 
Baccich i Via Macchiavelli. Sara¬ 
jevo, Aleksandrova ulica broj 52. 
i Sušak 

Ispostave: 

Bribir, Čabar, Hreljin. 

Dionička glavnica .... Din 5,000.000* — 

Pričuve.Din 5,450.000*— 

Ulošci.Din 55,000.000*- 

Prima uloške na knjižice i na tekuće račune 
te ih ukamaćuje najpovoljnije.— Eskomptira 
i reeskomptira mjenice. — Finansira poljo¬ 
privredna, trgovačka, obrtna i industri- 
jalna preduzeća. — Podjeljuje zemljišne i 
različite druge veresije uz najpovoljnije 
uvjete. — Bavi se poslovima, koji zasje- 
caju u bankovnu i mjenjaćnu struku. — 
Upravlja zemaljskim svilogojstvom u či¬ 
tavoj Hrvatskoj i Slavoniji. 


Zadružna Sveza, i 

zadruga u Zagrebu, 

Trg I. br. 19 palača društva 
Sv. Jeronima. 

Prima uloške na uložne knjižice i 
tekući račun te ih ukamaćuje: 

uz otkaz od 3 mjeseca sa 9°/ 0 j 

„ od 2 „ sa 8% 

* » od 1 „ sa 7°/o 

bez otkaza.sa 6% 

Dne 30. lipnja 1926. ulošci su iz¬ 
nosili preko Din 7,000000*—. 

Zadružna Sveza daje zajmove samo 
svojim članicama seljačkim štedioni¬ 
cama (zadrugama) osnovanim na ne¬ 
ograničeno jamčenje, gdje članovi 
jamče sa cijelim svojim imetkom, pak 
je prema tome zadružni novac naj¬ 
sigurnije uložen. 

Tko želi sigurno uložiti svoju pri* 
štednju, ^^kt*ed i__cLa ^af1rii7 r 
Svezu^ 

























Molimo uvažite! 

* 

Braćo pretplatnici i Vi naši povjerenici, požurite sa 
pretplatom! Mi se trsimo, da Vam Glasnik sve ljepši bude 
i vanjskim ruhom i svojim sadržajem, a sve to stoji nas 
troška. Mi računamo samo na vašu pretplatu, a sve drugo 
ovisi o Vašoj dobroj volji, pa se nađemo na stotinu muka, 
kada nam i pretplata zataji! 

Današnjim [brojem obustavili smo Glasnik nekim ne¬ 
marnim višegodišnjim dužnicima. Tako ćemo učiniti redom 
svima, koji ne udovoljiše svojoj dužnosti. Zar da Glasnik 
sv. Franje ostane i dalje zadnji, sa tolikim brojem članova 
Trećega Reda, kojima je u prvom redu namijenjen? 

Uprava Glasnika. 


Nuđam sa svog skladišta 


moje 

nenadmašive 


Gold-baterije 


Mjedene karniše 



„SIKALUM" na veliko i 
malo, te sve vrsti žepne 
lampe, sijalice za iste, 
žižke za karbitne svje¬ 
tiljke, rudarske lampe, 
nogometne lopte, kao 
razne vrsti nažigača, 
kamena ,,Auermetall“, 
te sav pripadajući pribor 
uz najpovoljnije cijene. 


Josip Kliman 

Akademički trg 7 - ZAGREB - Telefon br. 9-70 


‘ tiskare „Narodnih Novina". 
















